U BiH otkriveno 520 ilegalnih migranata – Top Portal\nPripadnici Granične policije BiH su od početka godine do 4. marta otkrili 520 državljana zemalja visokog migracionog rizika u pokušaju ili neposredno nakon ilegalnog prelaska granice BiH, što je znatno povećanje u odnosu na isti period prošle godine.\nNajviše ilegalnih migranata dolazi iz Sirija – 156, potom iz Libije 68, Pakistana 52, Avganistana 51, Palestine 45, Alžira 30, Maroka 22, Iraka 17, Turske 14, Irana 12, Tunisa šest, Kube pet, po tri iz Indije i Albanije, po dva iz Bangladeša, Jordana i Egipta, jedan iz Somalije, te 29 sa područja Kosova.\nU saopštenju iz Granične policije BiH navodi se da je 458 lica spriječeno da uđe u BiH, tako da su odustali od pokušaja prelaska granice zbog angažovanja policijskih službenika na samoj graničnoj liniji sa Crnom Gorom i Srbijom.\nS obzirom da je povećan broj otkrivenih ilegalnih migranata na području istočne Hercegovine, Zvornika, Bratunca, Višegrada i Velike Kladuše dodatno su angažovani policijski službenici i preusmjerena specijalistička oprema iz drugih organizacionih jedinica Granične policije BiH u jedinice gdje se ukaže potreba za njihovim angažovanjem.\n„Uz mjeru odvraćanja ilegalnih migranata od prelaska granice, pripadnici Granične policije BiH kontinuirano realizuju obilazak, nadzor i osmatranje, prikupljaju obavještajno-bezbjednosne podatke, postavljaju zasjede i kontrolne punktove, pregledaju tovarne prostore teretnih vozila i realizuju mješovite patrole uz zajedničku granicu BiH sa susjednim zemljama“, kaže direktor Granične policije BiH Zoran Galić.\nOn ističe da prema ilegalnim migrantima službenici postupaju u skladu sa međunarodnim humanitarnim pravom.\nGalić je dodao i da ova policijska agencija, uz druga tijela u čijoj su nadležnosti ilegalne migracije, uspijeva odgovoriti na pojačan migracioni pritisak i sve veći broj pokušaja ilegalnih ulazaka u BiH državljana zemalja visokog migracionog rizika.\nPonovo otkriven šverc cigareta u Bileći


Festival knjige “Čitam-čitaš” – Bookvar\n13. i 14. juna 2015. godine na Kosančićevom vencu treći put održaće se manifestacija „Čitam-čitaš festival knjige“, kao i uvek, u organizaciji članica udruženja građana Evropa Nostra Srbija, studentkinja osnovnih i master studija istorije umetnosti.\nIdeja organizatorki je da se na jednom mestu okupe različite grupe koje se kniževnošću bave na različite načine: pisci, muzičari, glumci, novinari i naravno ljubitelji čitanja. Program će činiti radionice za decu, radionice i panel diskusija za odrasle, muzički nastupi i projekcije filmova.\nČitam-čitaš projekat nastao je 2012.godine, kao studentski projekat studentkinja Katedre za istoriju umetnosti Filozofskog fakulteta Univerziteta u Beogradu, Mirjane Jemović, Tanje Đorđević, Tijane Zebić i Kristine Grebenar. Započet je kao ispunjavanje „domaćeg zadatka“, a onda se na početnu ideju nadovezivalo mnogo novih. Zahvaljujući saradnji Filozofskog fakulteta i NVO Evropa Nostra Srbija, ideja je dobila mogućnost da bude realizovana, kao jedan od projekata ove organizacije koja se bavi zaštitom kulturnog nasleđa na nivou cele Evrope.\nPrvi cilj ovog projekta bilo je oživljavanje lokaliteta na kome se nalazila zgrada Narodne biblioteke na Kosančićevom vencu i povratak statusa centra za širenje kulture, umesto dotadašnjeg simbola stradanja i neprijateljstva. Nakon dugih priprema, uz podršku Narodne biblioteke Srbije, u junu 2013. godine, održan je prvi Čitam-čitaš festival knjige na ovom mestu.\n„Mnogobrojni posetioci, podrška lokalnog stanovništva i drugih ljubitelja knjige, pomogla nam je da odlučimo da želimo i dalje da radimo na ostvarenju svog cilja. U narednom periodu, nismo ostali vezani samo za prvu temu, proširili smo svoje polje delovanja i svoju ekipu. Tako smo dobili novog člana, Marinu Lutovac, studentkinju Fakulteta političkih nauka, koja je postala zadužena za odnose sa javnošću, a počeli smo da svest o značaju knjige kao medija, značaju samog procesa čitanja i obrazovanja, širimo na najrazličitije načine i na najrazličitijim mestima, van dotadašnjih okvira“.\nČitam-čitaš poklanja knjige u javnom prostoru, u gradskom prevozu, u parkovima, ali i u okviru nagradnih igara, na društvenim mrežama i uživo. Posete osnovnim i srednjim školama, sportskim i umetničkim udruženjima, raznim događajima vezanim za kulturu i događajima koje organizuju prijatelji i podržavaoci projekta deo su godišnjih aktivnosti, koje se odvijaju između dva festivala.\nZa subotu, 23.maj 2015. godine, tačno u podne, zakazano je „Čitanje knjiga u javnom prostoru“, događaj koji za cilj ima da ohrabri sve ljubitelje čitanja da u slobodno vreme, gde god se našli, mogu da otvore knjigu i da uživaju. Na ovom skupu, prijatelji Festivala će jedan sat provesti čitajući knjige u sred gradske vreve, a za slučajne i namerne prolaznike koji budu želeli da se pridruže, obezbeđene su knjige i jastučići za sedenje.\n„U nekom trenutku smo shvatili da nam se ne dopada atmosfera izgrađena unutar i oko žica koje ograđuju prostor na kome se nekada nalazila biblioteka. Zato Čitam-čitaš podseća na knjigu, kao medij koji nam omogućava da otkrivamo nove svetove i nove delove sebe, i na čitanje kao aktivnost koja unapređuje i duh i intelekt, pa čoveku koji sluša pomaže da postane čovek koji misli.\nLjubav prema knjigama i bibliotekama je okupila Čitam-čitaš ekipu, a svest o značaju čitanja održava želju da nastavimo da širimo ovo osećanje.


Radojičić: Ne podležite uznemirenosti, grad preduzeo korake ka poboljšanju kvaliteta vazduha - Izazov\nRadio-televizija Srbije 16. januara 2020. 14:13\nRadojičić je rekao da su gradske vlasti u prethodnom periodu učinile značajne korake u pogledu suštinskog unapređenja kvaliteta vazduha u prestonici Srbije, saopštila je Gradska uprava.\n"Osim konkretnih mera koje već daju rezultate, napravljen je niz planova i inicirani su kapitalni projekti u ovoj oblasti koji će trajno izmeniti Beograd i život u njemu, te obezbediti čistiju i zdraviju budućnost svih građana", dodao je Radojičić.\nKako je istakao, na kvalitet vazduha utiče kombinacija faktora – od atmosferskih prilika koje su aktuelne ali i prolazne, do zaostalih načina grejanja i pojačanog saobraćaja, ali se vrlo aktivno i strateški radi da se ljudski činioci koji utiču na zagađenje smanje.\nRadojičić tvrdi da su, prema podacima Gradskog zavoda za javno zdravlje i Sektretarijata za zaštitu životne sredine Grada Beograda, maksimalne dnevne koncentracije zagađujućih materija na teritoriji Beograda u padu prethodnih godina.\n"To je još značajnije ako imamo u vidu da se u Beogradu registruje čak 50.000 vozila više svake godine, kao i značajan razvoj industrije", naveo je Radojičić.\nStrateški ciljevi i sistem monitoringa\nRekao je da su uspešno realizovani mnogi ciljevi iz strateškog dokumenta o kvalitetu vazduha u Beogradu iz 2016. godine.\nKako premere ispunjenih ciljeva, Radojičić je naveo gašenje velikog broja koltarnica na mazut i ugalj, smanjenje emisije zagađujućih materija iz TE "Nikola Tesla" A i B i iz saobraćaja, modernizaciju voznog parka GSP-a izgradnju biciklističkih staza i proširenje pešačkih zona.\nUkazao je da je uspostavljen sistem monitoringa i kontinuiranog izveštavanja o kvalitetu vazduha i putem aplikacije "Beoeko".\nDodao da se radi i na velikim projektima u oblasti energetske efikasnosti.\nRadojčić je naveo da su intenzivan saobraćaj, toplotna postrojenja i spaljivanje uglja i drvne mase najznačajniji izvori zagađenja vazduha u Beogradu, a dodajući da se na svakom od tih problema radi istovremeno.\nPrema njegovim rečima, posle mnogo decenija konačno se radi na kapitalnim projektima –spalionici Vinča koja obezbeđuje obnovljiv izvor energije, toplo-dalekovod iz Obrenovca kojim će se topla voda iz elektrane koja se bacala sada koristiti za grejanje i metro kojim se na najbolji mogući način unapređuje saobraćaj.\nRazmišlja se i na planu individualnog doprinosa građana kroz veću upotrebu bicikala i javnog prevoza i najdalekosežnije, kroz masovno pošumljavanje koje sprovodi Grad Beograd do čak 25 odsto površine grada, rekao je gradonačelnik Beograda.\nKao izuzetno važan projekat za rasterećenje centra grada od vozila i za smanjenje zagađenja vazduha, gradonačelnik je naveo obilaznicu oko Beograda.\nRad na obilaznicama je izuzetno značajan, a za Beograd posebno, jer svi magistralni putevi prolaze kroz centar Beograda. S jedne strane, to saobraćajno opterećuje glavni grad, a s druge ga i veoma zagađuje. Sada će situacija biti mnogo bolja, jer rasterećujemo centar i smanjujemo zagađenje vazduha, naveo je Radojičić.\nMihajlović: Srbija primer dobre prakse u svetu po primeni Akcionog plana za rodnu…\nSrpksa lista: Momentalno obustaviti radove u zoni Visokih Dečana\n„Putevi Srbije“ o izmenama u režimu saobraćaja zbog radova\nMihajlović: Srbija primer dobre prakse u svetu po primeni Akcionog…\nDve žene od 71 i od 75 godina preminule na kovid odeljenju čačanske…


Marin — naslednica De Gola, bliža je Srbiji - 24.04.2017, Sputnik Srbija\nZa razliku od Emanuela Makrona, koji je čovek kontinuiteta, Le Penova baštini De Golovu tradiciju, što je potencijalno bolje za razvoj odnosa između Francuske i... 24.04.2017, Sputnik Srbija\nanalize i mišljenja, komentari i analitika, srbija, francuska, marin le pen, dušan proroković, slobodan janković, emanuel makron, predsednički izbori u francuskoj, izbori\n15:29 24.04.2017 (Osveženo: 15:28 29.10.2021)\n© AFP 2022Emanuel Makron i Marin Le Pen\nKlupko neizvesnosti predsedničkih izbora u Francuskoj lagano se raspetljava. Od četiri kandidata kojima su analize raspoloženja javnog mnjenja predviđale mogućnost prolaska u drugi krug, ostala su dva — lider centrističkog pokreta Napred Emanuel Makron i predsednica desnog Nacionalnog fronta Marin le Pen.\n„Ako se, sa druge strane, treba opredeliti, bez ikakve dileme rekao bih da je to Marin le Pen. Emanuel Makron nije se dosad izjašnjavao, ne samo o Srbiji, nego o mnogim spoljnopolitičkim i geopolitičkim problemima. Tokom kampanje je uglavnom govorio o stvarima koje se tiču francuske unutrašnje politike“, objašnjava Proroković.\n„Ona baštini De Golovu tradiciju, i u tom smislu i potencijalno bolje odnose Srbije i Francuske. Što se tiče Emanuela Makrona, on obećava da će nastaviti po starom, dakle, on je čovek establišmenta koji je za nastavak politike EU kakvu do sada poznajemo, koja podržava izgradnju nezavisnog Kosova. S druge strane, on je čovek koji je za to da Francuska ostane pouzdan NATO saveznik. U svakom pogledu, Marin le Pen bi bila bolja za srpske interese“, objašnjava Janković.\n© SputnikSaradnik Instituta za međunarodnu politiku i privredu Slobodan Janković.\nSaradnik Instituta za međunarodnu politiku i privredu Slobodan Janković.\nEmanuel Makron pripadao je Socijalistima dosadašnjeg predsednika Fransoa Olanda i bio je ministar finansija u njegovoj vladi, kada je, krajem 2016, odlučio da se odvoji od njega i formira pokret „Napred!“ (En marche!).\nZa razliku od njega, Marin le Pen se zalaže za redefinisanje francuskog statusa unutar EU, po ugledu na Veliku Britaniju. U ime borbe protiv terorizma i očuvanja nacionalnog identiteta, Le Penova se zalaže za izlazak Francuske iz zone Šengena, a kroz projekat ekonomskog patriotizma želi da povrati Francuskoj puni teritorijalni, ekonomski, monetarni i zakonodavni suverenitet.


Južna Koreja je postigla sporazum sa kompanijom “General Motors” o zajedničkom "ubrizgavanju" 4,35 milijardi dolara u gubitaša u toj zemlji, kako bi nastavio poslovanje.\nJužnokorejska vlada je saopštila da se “General Motors”, takođe, saglasio sa ograničenjem njegovih prava na prodaju akcija ili imovine u narednih 10 godina, kao i sa predlogom da otvori novo regionalno sedište u Južnoj Koreji, prenosi agencija AP.\nPrema sporazumu, Korejska razvojna banka pod kontrolom države, drugi najveći akcionar u korejskom ogranku “General Motors”-a, obezbediće finansijsku injekciju od 750 miliona dolara, dok će “General Motors” obezbediti 3,6 milijardi dolara novih kredita.\nPlanovi “General Motors”-a o restrukturiranju, kojima je predviđano i zatvaranje jednog od njegova četiri pogona u Južnoj Koreji i smanjenje radne snage za skoro 3.000 radnika, izazvali su zabrinutost Seula da će kompanija "GM Koreja", treći najveći proizvođač automobila u zemlji, možda biti zauvek zatvorena.\nVlada je navela da najnovije mere treba da osiguraju dugoročan ostanak “General Motors”-a u Južnoj Koreji.


source.ba | Zbog ubistva Krunića muškarac uhapšen pa pušten\nZbog ubistva Krunića muškarac uhapšen pa pušten\nKriminalističkom obradom je utvrđeno da osoba inicijala S. P., koja je uhapšena jučer, nema direktne veze s teškim ubistvom Slaviše Krunića i zbog toga je puštena na slobodu.\nPodsjetimo, jučer je pretresena i kuća Benedije Đukanovića, koji je u bijegu. Pronađeni su predmeti koji mogu poslužiti u krivičnom postupku.\nInače, u okviru istrage o ubistvu Krunića do sada su uhapšeni radnik firme "Sector Security" Rodoljub Gajić iz Banje Luke, koji je osiguravao suprugu i djecu ubijenog Krunića, a za kojeg se sumnja da je odavao informacije osumnjičenima Benediju Đukanoviću i Emiliju Baldi.\nUhapšen je i Emilio Baldo, dok se za Benedijem Đukanovićem, drugim osumnjičenim, i dalje traga.\nPodsjetimo, u Glamočanima kod Banje Luke u noći između 22. i 23. aprila u pucnjavi su ubijeni vlasnik kompanija "Sector Security", "Žitopeka", "Žitoprodukt", "Sektor ADS" i "Sektor ZOS" Slaviša Krunić, jedan od njegovih pratilaca Žarko Pavlović i napadač Željko Kovačević, dok je drugi Krunićev pratilac ranjen.


IPARD i državne subvencije za seoski turizam: Razlike i odgovori na dileme - Agro saveti\nNaslovna Finansiranje IPARD i državne subvencije za seoski turizam: Razlike i odgovori na dileme\nMinistarstvo poljoprivrede, šumarstva i vodoprivrede ove jeseni je raspisalo drugi javni poziv u okviru IPARD mera 7, tj . Evropskih fondova. Ujedno je raspisan i konkurs za razvoj seoskog turizma preko nacionalnih fondova. Razgovarali smo sa Stefanijom Anđelković iz Poljoprivredne stručne stručne službe Kragujevac, kako bismo razjasnili ljudima osnovne razlike između IPARD i državne subvencije za seoski turizam i dobili odgovore na najčešće dileme.\nRazlika između IPARD (Evropskog) i nacionalnog fonda ogleda se u minimalnom, odnosno maksimalnom iznosu podsticala, postupku za ostvarivanje tih prava, kao i rokovima za podnošenje zahteva.\nZa oba fonda je karakterističan kriterijum po kome se vrši odabir ko može da aplicira, a odnosi se na sve one koji su upisani u registar poljoprivrednog gazdinstva u aktivnom status, fizička lica kao nosioci poljoprivrednog gazdinstva, preduzetnici i pravna lica, odnosno mikro i mala lica.\nVažno je naglasiti, kaže Stefanija, da podnosilac zahteva ne mora da živi u ruralnom području, ali njegova investicija mora da se nalazi u ruralnom području. Takođe, ono što je karakteristično i za jednu i za drugu vrstu podsticaja, jeste taj specifičan kriterijum koji se odnosi na broj individualnih ležajeva. On mora biti maksimum do 30, u svim kategorisanim objektima, drugi kriterijum se odnosi na to da podnosilav zahteva ne mora da se bavi ugostiteljstvom, može, ali i ne mora.\nPROČITAJTE I... Najviše novca za agrar\nOno što je još važno da se naglasi je da nakon dobijanja investicija, objekat mora biti kategorisan od strane nadležnih organa kao pružalac ugostiteljskih usluga.\nIzrada biznis plana nije obavezan za nacionalne podsticaje, ukoliko je investicija ispod 600.000 dinara, ističe naša sagovornica i dodaje da podnošenje dokumentacije nije komplikovano. Kada je reč o nacionalnim podsticajima, minimalni iznos podsticaja je 200 evra, a maksimalni 20.000 evra. Podsticaji se utvrđuju u procentualnom iznosu i onu iznose od 50-60 % za područja za otežanim uslovima u poljoprivredi.\nU IPARDU je malo drugačija slika, minimalan iznos podsticaja iznosi 20,000 evra, a maksimalan čak 300.000 evra.\nRok za podnošenje za državne subvencije je do 15-og novembra ove godine, a za IPARD važi do 17-og decembra.\nDobra vest je da usvajanjem izmena Zakona u poljoprivredi, koji je na snazi od pre par dana, omogućena AVANSNA isplata polovine sredstava iz IPARD-a.\nI pored novih pogodnosti, koje nisu postojale prethodnih godina, i mogućnosti da poljoprivrednici koji se bave seoskim turizmom unaprede svoje poslovanje, intresovanje nije na zavidnom nivou, ističe naša sagovornica.\nPROČITAJTE I... Tovno govedarstvo na nizbrdici: Stočari traže osnivanje Uprave za stočarstvo\nNa podsticaje se u proseku više oslanjaju mlađa gazdinstva i domaćini koji su sposobni da se uhvate u koštac sa papirologijom i procedurom oko pripreme i izrade biznis plana.\nUpitali smo Stefaniju, koliko će ovi podsticaju unaprediti razvoj seoskog turizma u Šumadiji, i ona nam je rekla da će se konkretni efekti videti kada ljudi u ovom kraju budu sledili primere svojih komšija koji su uzeli podsticaje i krenuli u realizaciju.\nJoš jedna važna novina odnosi se na sve one koji su krenuli sa izgradnjom objekata i iz nekog razloga stali. Pravilnik kaže da i ova lica, takođe, mogu da budu korisnici podsticaja.\nPodsticaji nude mnoštvo mogućnosti za korisnike, važno je samo biti istrajan u podnošenju zahteva i imati strpljenja za birokratski deo posla.\nSagovornica: Stefanija Anđelković – PSSS Kragujevac\nPrethodni tekstOmogućena AVANSNA isplata polovine sredstava iz IPARD-a\nSledeći tekstNestle započinje proizvodnju MESA OD BILJA u Srbiji


Za tri mjeseca otkriveno 812 migranata,u USK-a najviše u V.Kladuši i Bihaću\n/ Izaberi grad / Bihać / Za tri mjeseca otkriveno 812 migranata,u USK-a najviše u V.Kladuši i Bihaću\nmojusk.ba03.04.2018. u 08:23\nPripadnici Granične policije Bosne i Hercegovine (BiH) od 1. januara do 31. marta 2018. godine u pokušaju ili neposredno nakon ilegalnog prelaska državne granice otkrili su 812 državljana zemalja visokog migracijskog rizika, što je značajno povećanje u odnosu na isti period 2017. godine, prenosi Anadolu Agency (AA).\nOd pomenutih 812 ilegalnih migranata u januaru ih je otkriveno 157, februaru 315, a u martu 340. Istovremeno, na samoj graničnoj liniji od ilegalnog prelaska državne granice, od pomenutih 937 osoba, u januaru je spriječeno 125, februaru 309 i u martu 503 osobe, saopćeno je iz Granične policije BiH.\nOtkriveni ilegalni migranti, njih potiču iz 244 Sirije, 121 Pakistana, 102 Libije, 74 Afganistana, 52 Irana, 49 Palestine, 41 Alžira, 24 Maroka, 24 Iraka, 15 Turske, devet Bangladeša, šest Tunisa, po pet Kube i Indije, tri Albanije, po dva Jordana, Egipta i Nigerije, jedan Somalije te 31 osoba sa područja Kosova.\nGPBiH kontinuirano poduzima niz preventivnih i represivnih mjera i radnji u cilju nadziranja državne granice među kojima su ophodnje, nadzor i osmatranje, prikupljanje obavještajno-sigurnosnih podataka, postavljanje zasjeda i kontrolnih punktova, te provedbe operativnih akcija i mješovitih ophodnji uz zajedničku državnu granicu BiH sa susjednim zemljama. Također, zbog registriranja većeg broja slučajeva korištenja tovarnog prostora teretnih motornih vozila za krijumčarenje migranata, GPBiH je uveo privremenu mjeru pojačane kontrole i obaveznog pregleda svih teretnih motornih vozila.


Milica Dabović zgrožena Amerikankom, i to još crnkinjom, u reprezentaciji Srbije | Luftika\nMilica Dabović zgrožena Amerikankom, i to još crnkinjom, u reprezentaciji Srbije\nBivša kapitenka ženske košarkaške reprezentacije Srbije, Milica Dabović, imala je sramotan rasistički ispad na društvenim mrežama, a razlog za njenu zgroženost bila je nova košarkašica u reprezentaciji – Amerikanka Ivon Anderson.\nStarija od sestara Dabović s uspehom je nosila dres Srbije u deceniji na izmaku. Bila je i deo čuvene generacije koja je 2015. prvi put osvojila Evropsko prvenstvo. Igrala je na Olimpijskim igrama u Riju godinu dana kasnije…\nAmerikanka se udala za Srbina i došla u Beograd: Ovde su žene kao na…\nPisala je istoriju ženske srpske košarke, da bi sve to u poslednje vreme zamenila upućivanjem niza otrovnih strelica na račun reprezentacije.\nIpak, šta god da radi, i šta god da je osvojila, to joj ne daje za pravo da rasistički napada bilo koga. I sada je napravila skandalozan ispad na društvenim mrežama.\nNova reprezentativka Srbije postala je plejmejker Ivon Anderson, što je posebno zasmetalo Milici Dabović!?\n“Alo, pored toliko talenata u ovoj našoj Srbiji dovesti Amerikanku i to još crnkinju i to još na pleju pored žive Ane Dabović za mene je van svake pameti. Selektorko, dokle ćeš se još sprdati sa ljudima? Možda sam ja luda, ali ne prihvatam”, napisala je Dabovićeva na Tviteru, a preneo portal Nova.\nVeć duže vreme se ostrvila i na selektorku Marinu Maljković, i posebno njene odluke na klupi Srbije.\n— MILICA DABOVIC (@MILICADABOVIC13) November 13, 2020\nPodsetimo, svojevremeno je dres Srbije nosila još jedna Amerikanka, Danijel Pejdž, koja je bila i saigračica Milice Dabović, u timu koji je pokorio Evropu pre pet godina.\noznakekomentari na društvenim mrežama košarkašica Milica Dabović rasizam\nPostoje građani Srbije koji nemaju načina da se prijave za vakcinaciju. Mnogi Romi žive bez telefona, interneta, struje\nU selu poznatom po vojvođanskoj toleranciji, deca 2 godine zlostavljala učenicu druge rase, službe zataškavale slučaj


Brnabić: Situacija na severu Kosova dosta mirnija\nPredsednica Vlade Srbije Ana Brnabić ocenila je danas da je situacija na severu Kosova "dosta mirnija", što je pripisala tome što su predsednik Srbije Aleksandar Vučić i Vlada održali mir i stabilnost, odnosno "zato što nisu reagovali ishitreno".\nBrnabić se zahvalila građanima na Kosovu, "koji nisu nasedali na provokacije" i apelovala na partnere iz EU da reše problem uvoznih taksi, kako bi mogli da se nastave pregovari o stavkama koje su na dnevnom redu bile pre njihovog uvodjenja.\n"(Vratimo se) na pregovore o regionalnom ekonomskom povezivanju, medjusobnom priznavanju akademskih kvalifikacija, infrastrukturnoj povezanosti, da bi bili stabilni i kako bi prikazali stabilnost. Hajde da se okrenemo budućnosti", rekla je Brnabić posle obilaska sigurne kuće u Beogradu i dodala da Srbija neće odustati od zaštite koju garantuje međunarodno pravo.\nOna je navela da su sada evropske institucije na potezu, da trebaju da reaguju na kršenje Sporazuma o stabilizaciji i pridruživanju (SSP) i CEFTA, kako bi se Srbija i Kosovo vratili "za razne pregovaračke stolove".\nKazala je i da su prioriteti Srbije "moderna Srbija 21. veka, u kojoj svi imaju jednaku šansu", ali da ne zna kakvu viziju imaju prištinske institucije.\n"Sve ono što ja vidim na terenu je dosta strašno. Za mene je to politika 19. veka... Koliko god je bilo lakše iz srca reagovati na prvu loptu i odgovoriti istom merom, zato što znate da ste u toliko stvari, kojima se igraju, vi jači, u vojsci i policiji, ali nećemo (postupiti) tako", kazala je Brnabić.


Zašto gledanje TV-a može biti dobro za malu decu - Vreme sa detetom - Ringeraja.rs\nUredništvo portala Ringeraja.rs, 4.10.2015\nUprkos rasprostranjenosti televizijskih programa namenjenih maloj deci, Američko udruženje pedijatara odlučno je protiv izlaganja televiziji dece mlađe od 2 godine i preporučuje da se gledanje TV-a ograniči na maksimum jedan do dva sata ponekada u toku dana. Ali, novo istraživanje je pokazalo da nakon gledanja obrazovnog dečijeg programa mališani mogu da nauče da broje do pet i čitaju jednostavnu mapu predstavljenu u emisiji.\nU svom istraživanju iz 2011. godine, Američka akademija za pedijatriju objavila je da je gledanje televizije povezano sa smanjenom interakcijom roditelj-dete, i da takođe ima uticaja na smanjenje kreativne igre kod dece, bez obzira na to da li je televizor bio u pozadini ili je u prvom planu. Sama televizija ne nudi idealnu situaciju za učenje kod dece. Poznato je da deca do 3 godine starosti uče najviše na osnovu interakcije sa drugima, što podrazumeva da izloženost televiziji mora biti uređena.\nPrezentovanjem TV programa, deca se suočavaju sa zadatkom transfera, što znači da moraju da prenesu ono što uče na 2D televizijskom ekranu u 3D svet. Slabiji kvalitet vizuelne i društvene informacije predstavljene na televiziji može dovesti do manje detaljnog predstavljanja informacija u detetovoj memoriji i kasnijim poteškoćama da naučene informacije primeni u stvarnom svetu.\nVizuelne informacije, kao što su veličina i dubina, smanjene su na 2D televizijskom ekranu, u odnosu na 3D svet. Isto tako, glumac ili lik na televiziji ne mogu razgovarati sa detetom o tome šta ono gleda, govori ili radi u datom trenutku. Opisani video deficit kao problem transfera, koristan je za razumevanje-kako omogućiti deci da ipak nauče sa televizije.\nKako pomoći deci da uče od televizije\nJoš uvek postoji nada: TV producenti dečijih emisija i roditelji, mogu zaposliti veliki broj tehničara koji će raditi na tome da se poboljša učenje od TV-a i koji će podržati dečije shvatanje transfera u stvarnom svetu. Jedan od razloga zašto deca često traže da gledaju iste televizijske programe iznova i iznova, je zato što uče bolje ako su u više navrata izložena istoj informaciji. Ponavljanje sekvence ili nove reči u jednoj TV emisjiji ili gledanje jedne TV emisije više puta, može poboljšati učenje i memoriju kod dece, kao i prenos podataka u realan svet.\nČak šta više, što je deci poznatiji TV lik, veća je verovatnoća da će deca učiti iz televizijskog programa u kome se taj lik pojavljuje. Ponavljanje pomaže deci da sačuvaju detaljnije predstave informacije u svojoj memoriji. Gledanje istih dečijih TV emisija može biti zamorno za roditelje, ali je korisno za decu.\nKljuč je u interakciji\nPretvaranje dečije televizije u interaktivnu aktivnost je takođe korisno za dečije učenje, a kasnije i za prenos i upotrebu znanja u stvarnom svetu. Televizijski programi namenjeni deci starijoj od 2 godine, pokušavaju da uspostave socijalnu interakciju između deteta i televizijskog karaktera tako što TV karakter gleda direktno u kameru, postavlja pitanja i koristi pauzu, kako bi omogućio deci da razmisle pre davanja odgovora.\nVeća je verovatnoća da deca shvate sadržaj dečijeg televizijskog programa kada odgovaraju na interaktivna pitanja koja im postavlja TV ličnost. Povratna reakcija TV ličnosti je ograničena na jednostavne odgovore kao što su "Tako je" ili "Bravo". Gledanjem televizije sa vašim detetom možete omogućiti kvalitetniju reakciju na detetove odgovore i time podržati detetovo učenje od televizije.\nTako da DA, dečiji TV program ima potencijal da obrazuje i omogući znanje maloj deci. Ali imajte na umu da nisu svi dečiji TV programi jednako koncipirani. Dok neki daju dobru platformu za učenje deci, drugi više služe u svrhu zabave. Gledajte TV sa svojim detetom i omogućite da iskustvo bude interaktivnije, čime poboljšavate obrazovnu vrednost TV programa.\nKhaleesi u 08:28


Kruševački bend „Zaa” održaće večeras beogradski koncert u „Mikser hausu”. Grupa se posle brojnih uspeha koje je postigla ove godine, među kojima se ističe nastup pevačice Sanje Vučić na „Pesmi Evrovizije”, vraća pred publiku u Beogradu.\nPored hitova „Unconditional Love”, „Irie and Cool”, „We” i „Good Things”, poštovaoci benda će u „Mikser hausu” moći premijerno da čuju nekoliko novih pesama kao i aktuelni singl „Trouble”.\nU susret večerašnjem koncertu ali i četvrtom studijskom albumu, „Zaa” je objavio spot za singl „Trouble”, koji je inspirisan težnjom muzičara da na najneposredniji način prenesu poruku i emocije na slušaoce, kao i komentarima publike da bend najbolje zvuči na koncertima. Video-spot je snimljen u studiju „Košnica” u Kruševcu, u kojem je realizovana celokupna audio i video produkcija.\nPre kruševačkog sastava, sviraće grupa „Itch”, koja uskoro objavljuje drugi album za idavačku kuću iz SAD, a koja je ovog avgusta imala vrlo zapažen nastup na beogradskom „Birfestu”.\nKoncert benda ZAA 23. decembra u Novom Sadu


Kvalifikacije za SP - Fudbaleri Kosova se sastaju sa Španijom u meču koji je više od puke fudbalske utakmice | Info-ks.net\n31.03.2021 u 14:42\nKvalifikacije za SP Fudbaleri Kosova se sastaju sa Španijom u meču koji je više od puke fudbalske utakmice\nFudbaleri Kosova sastaće se večaras po prvi put u svojoj historiji sa reprezentacijom Španije i potrazi za prvom pobjedom u kvalifikacijama za Svjetsko prvenstvo 2022. godine koje se održava u Kataru, prenosi Gazeta Express.\nŠpanija je jedna od tri države koja je u grupi sa Kosovom i koja, uz Grčku i Gruziju, ne priznaje nezavisnost Kosova. Ona je glasni protivnik kosovske nezavisnosti, prije svega zbog Katalonije, njenog sjeveroistočnog regiona, koja je izglasala na referendumu 2017. godine za nezavisnost od Španije, piše Gazeta Express.\nKontroverza u vezi sa ovom utakmicom je započela kada je Španski fudbalski savez nazvao Kosovo "teritorijom", a španski mediji tvrdili da Španija neće prihvatiti himnu Kosova prije početka meča, niti će se zastava Kosova vijoriti tokom utakmice.\nFudbalski savez Kosova reagovao je prijetnjom da neće igrati ako se ne poštuju "državni simboli". Poslije razgovora čelnika dvije federacije i UEFA, Španija je bila prinuđena da prihvati da se meč održi po pravilima UEFA i FIFA.\nAli osim španskih medija koji često nisu ni pisali ime Kosova u svojim tekstovima, španska federacija se potrudila da izbjegne pominjanje Kosova što je više moguće u svojim najavama, posebno na konferenciji za štampu dan uoči meča.\nOčigledna je namjera španske federacije i medija u Madridu da uklone ime Kosova.\nPredsjednik Fudbalskog saveza Kosova Agim Ademi, upozorio je juče Španiju da će povući reprezentaciju sa terena u Sevilji ako se večeras ne poštuju simboli Kosova.\nkvalifikacije za SP 2022.KosovoŠpanija


Bićemo prisiljeni da zatvorimo objekte: Donijeli smo zaključak o formiranju kontrolnih timova\n4669\tObjavljeno 19 mart 2021 Autor: Micro Mreza\nŠtab za vanredne situacije grada Gradiška insistira da se strogo poštuju mjere Republičkog i Gradskog štaba za reagovanje na pojavu virusa korona (COVID-19) zbog izuzetno teške situacije i očuvanja zdravlja i života građana, te apeluje na neodgovorne privredne subjekte i pojedince, koji se ne budu pridržavali mjera, da će biti sankcionisani, a njihovi objekti zatvoreni, kako bi se izbjeglo zatvaranje grada i Republike Srpske.\nGradski štab upućuje apel svim građanima da se radi svog zdravlja i zdravlja osoba koje ih okružuju pridržavaju svih propisanih mjera, ali isto tako da prijave nesavjesno ponašanje i kršenje mjera od strane drugih lica Policijskoj upravi grada Gradiška pozivanjem na besplatni broj 122.\nGradonačelnik grada Gradiška Zoran Adžić istakao je da je u poslednjih petnaest dana došlo do pogoršanja epidemiološke situacije, ne samo na području Gradiške već i cijele Republike Srpske i regiona, i dodao da je na današnjoj sjednici Gradskog štaba za vanredne situacije konstatovano da je ovo najteži period od početka pandemije. On je istakao da je došlo do povećanja broja pozitivnih na virus korona i da je prisutan trend povećanja broja oboljelih sa teškom kliničkom slikom.\n''Donijeli smo zaključak o produženju svih dosadašnjih mjera do 25.marta ove godine i zaključak o formiranju kontrolnih timova koje će sačinjavati pripadnici Ministarstva unutrašnjih poslova, komunalne policije i inspekcije'', istakao je Adžić i dodao da će timovi vršiti pojačane kontrole.\nAdžić je još jednom ukazao na ozbiljnost situacije i apelovao na građane, da se u cilju zaštite zdravlja, pridržavaju svih preporučenih mjera. On je najavio da će se prema svima koji ne budu poštovali propisane mjere djelovati represivno kako ne bi došlo do potpunog zaključavanja grada.\nNačelnik Higijensko-epidemiološke službe Doma zdravlja Gradiška, Slađana Tepavac potvrdila je da je epidemiološka situacija na području Gradiške u proteklih nekoliko dana pogoršana i da ima tendenciju daljeg pogoršanja.\nNa području Gradiške trenutno je na virus korona pozitivno 117 lica dok su pod nadzorom 173 lica. Tepavac je istakla da je najveći broj pozitivnih u dobi od 30 do 49 godina, a da je od početka pandemije do danas od posljedica virusa korona preminulo 113 lica iz Gradiške.\n''Mi imamo dobre mjere, potrebno je samo obezbijediti striknu kontrolu provođenja postojećih mjera da ne bismo došli u situaciju kolektivnog zatvaranja'', naglasila je Tepavac i pozvala sve na ličnu odgovornost i poštovanje mjera.\nGovoreći o vakcinaciji protiv virusa korona Tepavac je rekla da će naredne sedmice početi vakcinacija lica starijih od 65 godina za koju se, do sada prijavilo oko 2000 lica. Formiran je i vakcinalni punkt u Kulturnom centru, a o terminima vakcinacije građani će na vrijeme biti obavješteni. Ona je istakla da će danas biti završena vakcinacija korisnika i zaposlenih u domovima za stara lica gdje je do za sada vakcinisano 114 zainteresovanih lica.\nDirektor Bolnice Gradiška Rajko Dodik istakao je da se u ovoj ustanovi trenutno od posljedica virusa korona liječi 58 lica sa srednje teškom i teškom kliničkom slikom.On je naglasio da je od tog broja deset lica priključeno na respiratore.\n''Zbog pogoršanja epidemiološke situacije naši kapaciteti su popunjeni zbog čega razmišljamo da se vratimo u kovid režim'', istakao je Dodik i dodao da je ostalo još 7 slobodnih kreveta za kovid pacijente.\nZoran Adžić\tRajko Dodik


Prevodilac srpsko španski onlajn\nBesplatan onlajn prevod sa srpskog na španski\nPrevodilac srpsko španski\n(11 votes, rating: 4.8/5)\nBesplatan srpsko-španski prevodilac za prevođenje pojedinačnih reči, fraza i kratkih tekstova. Za prevođenje sa srpskog na španski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na španski\nSrpsko-španski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na španski ne prevodi više od 1.000 znakova po prevodu.


Ilustracija (Foto Kancelarija predsednice Kosova, Vjose Osmani)\nPred spomen pločom, kosovska predsednica je istakla da su napadi 2001. godine probudili savest u čitavom svetu. Prema njenom mišljenju, na ovu godišnjicu, Kosovo ponovo potvrđuje podršku SAD i odaje počast sećanju na hiljade žrtava terorističkih napada, među kojima je bilo i Albanaca.\n„SAD su naš strateški i stalni partner. Danas smo uz njih, kao i u svakoj drugoj situaciji. Prisećamo se žrtava 11. septembra i još jednom potvrđujemo da će najviše proamerički narod na svetu biti uz SAD u borbi protiv terorizma, ali i da podelimo bol na dan kao što je ovaj. 11. septembar 2001. godine bio je poziv ljudskoj savesti, poziv za mobilizaciju protiv opšteg zla i podsetnik da je međuljudska solidarnost, u slučajevima kao što je ovaj napad, garancija za bolji svet i ne samo doprinos ratu protiv terorizma, već i slobodi, miru i demokratiji u svetu“, istakla je predsednica Osmani.\nPredsednik Skupštine Gljauk Konjufca je rekao da su teroristički napadi pre 20 godina na kule bliznakinje u Njujorku bili napadi protiv slobodnog sveta i demokratskih vrednosti. Kao posledica, dodao je Konjufca, ti napadi su oživeli jedinstvenu međunarodnu reakciju protiv ovog globalnog zla koje je u porastu.\n„Napadi 11. septembra 2001. godine potresli su građane Kosova i ceo albanski narod, jer je između naša dva neroda izgrađena snažna prijateljska i emotivna veza. Kosovo je i dalje veran partner SAD-a u svim njihovim međunarodnim angažovanjima“, istakao je Konjufca.\nPremijer Kosova, Aljbin Kurti je rekao da se ovog dana odaje počast čitavoj američkoj naciji.\n„Danas se prisećamo 20. godišnjice smrtonosnih napada koji su nas sve potresli. Odajemo počast, s bolom i solidarnošću, porodicama 2.977 nedužnih žrtava i čitavoj američkoj naciji“, rekao je premijer Kurti i dodao da Kosovo duboko saoseća sa Sjedinjenim Američkim Državama, istorijskim i nezamenjivim saveznikom Kosova.


Razvojna banka se uključuje u rješavanje problematike poljoprivrednika u FBiH -\n“S tim u vezi smo kontaktirali Razvojnu banku FBiH. Ostvarili smo odličnu komunikaciju i dobili stručnu pomoć od strane izvršne direktorice za upravljanje rizicima Mersiha Slipičević. Održano je više sastanaka koji su rezultirali konkretnim pomacima za nas poljoprivrednike. Naglašavamo da je izvršna direktorica iz razgovora sa nama uspješno prepoznala naše realne probleme. Dala nam je konkretne smjernice sa aspekta bankarske struke i razvojnog bankarstva, a uskladu sa važećim zakonskim propisima i drugim aktima koji regulišu rad banke. Predložila je u kom pravcu možemo ići kada je u pitanju naša saradnja, jer za uspješan poljoprivredni i prehrambeni sektor neophodan je visok stepen saradnje i partnerstva svih učesnika, kranjih korisnika, Razvojne banke FBiH i Vlada na svim nivoima”, saopćeno je iz Udruženja poljoprivrednika FBiH.\n“Upoznala nas je i sa činjenicom da je poljoprivreda po svojoj naravi i poslovanju, kao i iz perspektive bankarskog sektora veoma rizična. Međutim, pozitivna iskustva iz okruženja razvojnog bankarstva, a koja ona smatra da treba slijediti mogu značajno podržati razvoj i rast poljoprivrednika, a sve to uz snažnu podršku resornog ministarstva, a u konačnici i Vlade FBiH”, napominju iz Udruženja poljoprivrednika.\n“Koliko nam je poznato, a to nam je i sam ministar potvrdio, na sastanku održanom 27.11.2019. godine u prostorijama Ministarstva, dogovorena je buduća saradnja ove dvije institucije, te formiranje specijalnih kreditnih linija za potrebe poljoprivrednika FBiH. Jedna od tih je i kreiranje kreditne linije za finansiranje poljoprivredne proizvodnje uz grant sredstva Ministarstva. Uvažena direktorica je naglasila da je optimistična u pogledu buduće saradnje, a imajući u vidu veoma pozitivno iskustvo u realizaciji zajedničkih razvojnih projekata koji su se odnosili prvenstveno na kreditiranje krajnjih korisnika uz subvenciju kamata/grantove/vlastio učešće. Ona je, uzimajući u obzir ključne aspekte kao što su finansijski kapaciteti, ljudski resursi i volja za saradnju, preporučila da se Razvojna banka FBiH uključi u ove procese. G-đa Slipičević se i lično kao bankarski stručnjak stavila na dispoziciju, jer kako kaže od te saradnje bi imali korist proizvođači koji donose nove vrijednosti, ali i sama Federacija u konačnici”, navodi se u saopćenju.\n“Ne kao nekog ko donosi probleme i teret banci, nego kao ozbiljnog sagovornika i partnera u budućim razvojnim procesima u koje se svi moramo uključiti ako želimo dobro ovoj našoj zemlji”, zaključeno je.


Svuda idu električni trotineti – vožnja u "sivoj zoni" do jeseni 2022. - BIGportal.ba\n26 Januara, 2022 26 Januara, 2022 044\nElektrični trotineti su se na svjetskom tržištu pojavili još 2008. godine, a njihova upotreba u Srbiji doživjela je ekspanziju u posljednje dve-tri godine, naročito tokom pandemije korona virusa.\nNe postoje tačni podaci o broju električnih trotineta, ali se procenjuje da ih kod nas ima više od 10.000.\nUpotreba električnih trotineta na putevima Srbije nije definisana Zakonom o bezbednosti saobraćaja i oni nisu prepoznati kao prevozna sredstva pa za njih važe samo preporuke umesto pravih pravila i propisa.\nTako se sada voze svuda gde vozačima padne na pamet. Nadležni najavljuju da će ova oblast biti rešena Zakonom o bezbednosti saobraćaja, ali mišljenja struke o tome kako urediti pravila su i dalje podeljena.\nBudući da ovakva prevozna sredstva nisu definisana Zakonom, ne postoje ni tačna ograničenja koja se odnose na njih. Međutim, jedina zabrana koja postoji za ovakva prevozna sredstva je zabrana kretanja moto-putevima i auto-putevima, kojima je dozvoljeno da se kreću samo motorna vozila, navode u Agenciji za bezbednost saobraćaja.\n– S druge strane, imaju mogućnost kretanja kolovozom, biciklističkim stazama i pešačkim površinama, odnosno trotoarima. Važeći propisi ne naglašavaju ograničenje brzine koje se odnosi na električne trotinete, dok s druge strane, razvijene države teže uređenju ove oblasti, čime se vidi da je upotreba električnih trotineta veliko pitanje. Primera radi, Slovenija je definisala kretanje električnih trotineta po trotoaru, ali brzinom hoda pešaka, što je približno 6km/h. Ograničenje koje praksa pokazuje po pitanju kretanja električnih trotineta biciklističkim površinama je oko 30km/h – objašnjava direktor Agencije za bezbednost saobraćaja Duško Pešić za portal SRDA.rs.\nSaobraćajne nezgode sa električnim trotinetima\nStatistički podaci pokazuju da je bilo nekoliko saobraćajnih nezgoda sa električnim trotinetima na biciklističkim stazama i nekoliko nezgoda sa pešacima, posebno zbog toga što ova sredstava ne emituju visok nivo buke koji bi upozorio pešake na njihovo prisustvo. Osim toga, bilo je i padova osoba sa električnih trotineta na kolovozu, kao i sudara sa motornim vozilima.\nPo Zakonu lica koja upravljaju električnim trotinetima nemaju obavezu upotrebe zaštitne opreme, kao što je zaštitna kaciga.\n– Bezbednost saobraćaja prepoznaje i potrebu da električni trotineti imaju i postavljena svetla, napred svetlo bele, a pozadi crvene boje, čime bi bili opremljeni svetlosnim signalima, kao i pokazivače pravca kako bi ostalim učesnicima u saobraćaju davali informacije o svom kretanju – navodi Pešić.\nStudija koju je sprovela Agencija za bezbednost saobraćaja pokazuje da bi približno 30% korisnika električnih trotineta odustalo od njihove upotrebe ukoliko bi zaštitna oprema bila obavezna, dok je na primer, u Francuskoj ovaj procenat značajno veći i iznosi približno 80%.\nU slučaju saobraćajne nezgode, veoma je važno imati na umu da električni trotineti nisu osigurani, odnosno nemaju polisu.\nPostoje podeljeni stavovi korisnika i predstavnika struke o obaveznom posedovanju dozvole za upravljanje električnim trotinetom.\nIzmene propisa moguće tek na jesen\n– Izmene zakona idu ka minimumu da vozači trotineta imaju osnovna znanja koja će se utvrđivati testovima o poznavanju saobraćajnih propisa. Starosna granica koje se razmatra je u skladu sa ograničenjem koje se odnosi na bicikliste, a to je da dete mlađe od 12 godina ne može da upravlja biciklom na javnom putu, što je i u skladu sa regulativom za električne trotinete širom sveta koja se kreće od 12 do 14 godina, čime će se voditi i izmene Zakona da upravo 12 ili 14 godina bude granica kako bi neko mogao da upravlja električnim trotinetom – dodaje Pešić.\nNaš sagovornik podseća da je formirana radna grupa koja se bavi izmenama Zakona u pogledu električnih trotineta i njihovih korisnika, i da će u narednom periodu biti iznet predlog izmena Zakona, koji će kasnije ići u skupštinsku proceduru, a najraniji trenutak o kome se može govoriti je jesen ove godine.\nStručnjak za bezbednost saobraćaja Milan Božović kaže da je potrebno ovo pitanje regulisati zakonski i da se definiše koje kategorije trotineta smeju i gde da se voze, budući da ima onih koji mogu da razviju brzinu do 10 km na čas, ali i onih od 50 km/h.\n– Onako kako je sada možemo ga poistovetiti sa mopedom, ali trotinet nije moped. Treba videti primere dobre prakse, i kako su ovo pitanje uredile druge države, naročito u okruženju, ali da napravimo sopstveni model koji je primenljiv za naše uslove – dodaje Božović.\nUkazuje da je proces izmene zakona malo duži posao jer je potrebno usaglašavanje stavova, ali i javna rasprava odnosno da se diskutuje o tom problemu, a potom i da izmene zakona usvoji skupština.\nTrotoari za pešake, ne za vozila?\nU Komitetu za bezbednost saobraćaja čiji su predstavnici članovi radne grupe za izradu Zakona o bezbednosti saobraćaja kažu za naš portal da očekuju da će se tim propisom detaljno regulisati šta je zapravo električni trotinet, ko sme njime da upravlja u javnom saobraćaju, i pod kojim uslovima.\nDirektor Komiteta Damir Okanović kategoričan je u pogledu mesta vožnje i navodi da trotoari pripadaju pešacima, a ne vozilima.\n– Ako bi se legalizovalo kretanje električnih trotineta trotoarima, pešačkim stazama i pešačkim zonama, to bi sigurno uticalo na povećanje stradanja pešaka, uključujući i decu pešake. Ograničavanje brzine trotinetima je nemoguća misija, jer ne postoji delotvoran model kontrole njihove brzine na terenu. Ako se neko pouzda u limiter brzine samog trotineta, trebalo bi da zna da se on vrlo lako “hakuje” i da ne predstavlja smetnju onima koji vole da jurcaju na dva točkića – dodaje Okanović.\nOkanović kaže da nije pristalica ideje da vozači trotineta polažu testove, jer to nije obaveza ni za bicikliste, ali da po usvajanju zakona treba sprovesti obimnu kampanju kako bi se vozači upoznali sa pravilima vožnje trotineta, i “osvežavanje gradiva” u osnovnim školama gde bi se svi đaci učili i pravilima ali i veštini upravljanja trotinetom.\nOkanović ukazuje i na problem neprilagođenosti saobraćajne infrastrukture mikro vozilima.\nKako su ovo pitanje uredile druge države?\nKada je reč o tome kako su problem rešile druge države, Okanović kaže da je većina evropskih država regulisala električne trotinete, s tim da su pojedine države potpuno zabranile njihovu upotrebu u javnom saobraćaju, dok je većina država podvela ta vozila pod pravila koja važe za bicikliste.\nU Holandiji je tako uvedena obaveza da trotineti moraju da se registruju i imaju tablice, a da vozači moraju imati vozačku dozvolu i moraju biti stariji od 16 godina. Takođe, brzina trotineta je ograničena na 25 km na sat.\nU Francuskoj trotinete ne mogu da voze mlađi od 12 godina i ne sme se voziti po trotoaru, osim na obeleženim mestima.\nVelika Britanija je u potpunosti je zabranila trotinete u javnom saobraćaju, a to je najavila i Švedska zbog nedostatka infrastrukture.\nPekari u Srpskoj protiv ograničenja cijene hljeba


MRAAAK: Srbija više ne spada u grupu slobodnih zemalja - Radio Košava\nMRAAAK: Srbija više ne spada u grupu slobodnih zemalja\nSrbija je pala iz grupe slobodnih zemalja u grupu delimično slobodnih zemalja na skali osnovnih sloboda, objavila je organizacija "Fridom Haus" u svom novom izveštaju „Sloboda u svetu 2019“.\nStatus Srbije je pao sa slobodnog na delimično slobodan zbog pogoršanja u održavanju slobodnih izbora.\nNastavljenih pokušaja vlade i vlastima bliskih medija da podrivaju nezavisne novinare kroz pravno uznemiravanje i kampanje blaćenja i de fakto akumulaciji izvršnih ovlaščenja predsednika Aleksandra Vučića koje je u suprotnosti sa njegovom ustavnom ulogom, navodi se u izveštaju.\nU 2018. godini sloboda u svetu zabeležila je pad 13. godinu zaredom.\nPad je obuhvatio razne zemlje u svakom regionu – od dugogodišnjih demokratija kao što su SAD do učvršćenih autoritarnih režima kao što su Kina i Rusija, navodi se u uvodnom delu izveštaja.


Rusija zainteresovana za strane partnere na kosmodromu „Vostočni“ - 05.09.2019, Sputnik Srbija\nRusija je zainteresovana za privlačenje stranih partnera za rad na kosmodromu „Vostočni“, izjavio je predsednik Rusije Vladimir Putin, govoreći na Istočnom... 05.09.2019, Sputnik Srbija\nRusija je zainteresovana za privlačenje stranih partnera za rad na kosmodromu „Vostočni“, izjavio je predsednik Rusije Vladimir Putin, govoreći na Istočnom ekonomskom forumu u Vladivostoku.\n„Što se tiče kosmodroma: to nije vojni kosmodrom. Sada odlučujemo ko će biti sledeći na redu. Ali, generalno, ovo je kosmodrom za lansiranje, pre svega, u civilne svrhe“, rekao je Putin i dodao da je Rusija zainteresovana za rad sa stranim partnerima i da će ih sigurno uključiti u saradnju.\nPutin je podsetio da Rusija aktivno sarađuje sa Indijom, Kinom, Evropom i Sjedinjenim Američkim Državama. Planirano je da se neka lansiranja za strane korisnike izvrše sa kosmodroma „Vostočni“.\nRanije je saopšteno da će veliki broj lansiranja, u interesu britanske satelitske kompanije „VanVeb“, biti obavljen sa dalekoistočnog kosmodroma.


USAGLAŠAVANJE AKATA INŽENJERSKE KOMORE SRBIJE SA ZAKONOM O PLANIRANJU I IZGRADNJI: IZMENAMA ZAKONA PROšIRENA OVLAšćENJA INżENJERA I INżENJERSKE KOMORE SRBIJE\nIzmenama i dopunama Zakona o planiranju i izgradnji značajno su skraćene procedure za izdavanje građevinskih dozvola i proširena ovlašćenja inženjera i Inženjerske komore Srbije, zbog čega je njen zakonit i efikasan rad od velikog značaja za primenu zakona i oživljavanje građevinske industrije.\nMinistarstvo građevinarstva, saobraćaja i infrastrukture upozorilo je Inženjersku komoru Srbije na to da je njen rad nezakonit i pozvalo tu organizaciju da u najkraćem roku uskladi opšte akte sa Zakonom o planiranju i izgradnji i dobije neophodne saglasnosti Ministarstva.\nU saopštenju se navodi da je usklađivanje rada Komore sa zakonom posebno važno zbog toga što ova komora delovanjem van pravnog okvira usporava oporavak domaće građevinske industrije, u čijem interesu bi, kao strukovna organizacija, trebalo da deluje.\nU pismu koje je Ministarstvo građevinarstva, saobraćaja i infrastrukture uputilo Inženjerskoj komori navodi se da statut i svi opšti akti Inženjerske komore Srbije nisu usaglašeni sa Zakonom o planiranju i izgradnji iz 2009. godine, kao ni sa kasnijim izmenama i dopunama ovog zakona iz 2011, 2012. i 2014. godine.\nSamim tim, odluke donete na osnovu takvih neusaglašenih akata su ništavne i ne proizvode pravno dejstvo.\nMinistarstvo nikada nije dalo saglasnost na najveći broj opštih akata Inženjerske komore Srbije, niti mu je komora dostavila na saglasnost poslovnike o radu svojih organa.\nS obzirom na to, sazivanje sednica, utvrđivanje kvoruma, postupak i način odlučivanja, kao i odluke koje se donose na sednicama organa komore, su nelegalne i pravno ništavne.\nInženjerska komora osnovana je u skladu sa Zakonom o planiranju i izgradnji, ima približno 26.000 članova, a do sada je izdala više od 46.000 licenci na osnovu kojih inženjeri izrađuju planove i projekte i učestvuju u izgradnji svih objekata u Srbiji.\nPosebno je alarmantan podatak da je Inženjerska komora Srbije od svog osnivanja 2003. godine oduzela svega deset licenci, a da za to vreme realizacija velikog broja projekata kasni upravo zbog lošeg projektovanja, što svedoči o nezainteresovanosti komore za posao koji joj je zakonom poveren.\nIzvor: Press služba Vlade Republike Srbije, 29.01.2015.


01-04-2016 10:14 Srbija Politika Video\nMOSKVA - Aleksandar Dugin, najuticajniji ruski filozof i politikolog, u svojoj tv emisiji "Direktiva Dugina", bavio se temom Haškog tribunala koji je ocenio kao isključivo antisrpskim NATO instrumentom.\ndr Aleksandar Geljevič Dugin (Foto: JuTjub)\n"Od početka je bilo sve jasno. Zapad je zauzeo antisrpsku poziciju proglasivši nameru srpskih vlasti da zaštite srpski narod u Srpskoj Krajini, na Kosovu i u Republici Srpskoj krivičnim delom." - kaže Dugin i ocenjuje da je Haški tribunal "u poslednjih dve nedelje otpočeo novi napad na Srbe". Ovaj ruski politikolog se bavi dešavanjima u Hagu u poslednje dve nedelje, odnosno, presudama Radovanu Karadžiću i Vojislavu Šešelju. Dugin naziva presudu Radovanu Karadžiću, prvom predsedniku Republike Srpske, "ciničnom i u suštini smrtnom presudom". On ukazuje na dvostruke aršine Zapada, te da NATO sa jedne strane govori da je pravo na samoopredeljenje neupitno, dok pravo na očuvanje jedinstva proglašava krivičnim delom, a ukoliko "otcepljenje nekog naroda nije u interesu Zapada, NATO ih proglašava separatistima i teroristima". "Hag je krvavi sud koji služi za legalizaciju zločina Sjedinjenih Američkih Država i zemalja Zapadne Evrope." - izričit je dr Dugin. Presude Radovanu Karadžiću i Vojislavu Šešelju su bezakonje i moralna deformacija, dodao je on. Pogledajte emisiju "Direktiva Dugina" koja je specijalno posvećena presudama Radovanu Karadžiću i Vojislavu Šešelju, te temi Haškog tribunala: Izvor: Pravda\nTURSKA UHAPSILA UBICU RUSKOG PILOTA: Kremlj se oglasio!\nFrankfurter Allgemeine: Moskva se plaši novih američkih tenkova u Istočnoj Evropi\nPREMIJER HOLANDIJE: Ukrajina nikada u Evropsku Uniju\nAMERIČKI GENERAL BRIDLAV: NATO će rasporediti još 4200 vojnika u Istočnoj Evropi


Sladjana Petrović Varagić, smenjena direktorka Kulturnog centra u Požegi.\nRešenjem Aeplacionog suda u Kragujevcu odbačena je kao neosnovana žalba Opštine Požega na prvostepenu presudu Višeg suda u Užicu o nezakonitoj smeni Slađane Petrović Varagić sa mesta direktorke Kulturnog centra Požega.\nIstovremeno ovaj sud se proglasio nenadležnim da vrati Varagić na tu funkciju.\nOpština Požega je obavezana da plati troškove sudskog postupka u iznosu od 103.500 dinara.\nOvakva presuda je apsurdna, potvrđuje se nezakonita smena, ali ne i povratakna to mesto, kaže SlađanaVaragić za Radio Slobodna Evropa:\n“Zakon o kulturi, a i drugi zakoni koji regulišu ovu oblast, jasno kažu kako se direktor imenuje i kako razrešava i pre isteka mandata. Ovaj Sud kaoi Viši sud u Užicu su utvrdili da ni jedna od tih stavki nije bila ispunjena i da je rešenje o mom razrešenju sa mesta direktorke Kulturnog centra doneto nezakonito.”\nVaragić takođe najavljuje da će se obratiti sledećoj pravnoj instanci Kasacionom sudu.\nVaragić je smenjena februaru 2016. godine, kada je Srpska napredna stranka došla na vlast u Požegi. Smenu je tražio predsednik opštine Milan Božić, što je izazvalo protest dobrog dela kulturne javnosti Srbije koja je stala je uz Varagićku. U samoj Požegi prikupljeno je nekoliko hiljada potpisa da se ona vrati na mesto direktora.\nMilan Božić i posle presude Višeg suda u Užicu, kojom je trebalo da se Varagić vrati na direktorsko mesto u roku od osam dana, izjavio je da ona više nikada neće biti direktor.\nKategoričan je i sada nakon odluke Apelacionog suda:\n“Poštovaćemo odluke suda, ali jedino mogu reći da ona više nikada dok sam ja predsednik opštine Požega, neće biti direktorka ni u jednom javnom preduzeću, niti ustanovi kulture. A dok se sve to sudski privede kraju Kulturni centar neće ni postojati, jer iz ekonomsko-organizacionih razloga ćemo sve te ustanove staviti pod jedan krov i to će biti kulturno-sportska i turistička organizacija”, izjavio je Božić.


Napadač iz Kazanja priznao krivicu /video/ - Sputnjik Srbija\nNapadač iz Kazanja priznao krivicu /video/\n17:50 12.05.2021 (osveženo 20:15 12.05.2021) Preuzmite kraći link\n„Pored ličnog priznanja, umešanost... u izvršenje inkriminisanih zločina potvrdili su i svedoci“, rekao je predstavnik istražnih organa.\nPredstavnik istražnih organa u sudu je rekao da je Galavijev tokom napada u školi ispalio najmanje 17 hitaca.\nKako javlja naš dopisnik, optuženi nije odgovorio na pitanja novinara u sudu o jučerašnjim događajima.\nU pucnjavi koja se u utorak dogodila u školi u Kazanju poginulo je sedam učenika i dva nastavnika, a 23 osobe su povređene. Predsednik Tatarstana Rustam Minihanov izjavio je da je napadač 19-godišnji mladić koji je imao dozvolu za oružje.\nSvojim telom zaštitila dete od napadača: Kolege tuguju za mladom nastavnicom iz Kazanja\nškola, napad, kazanj, Rusija, Tatarstan


Radojičić: Pošumljavanjem i očuvanjem prirodnih dobara do Zelene prestonice Evrope | Energetski portal Srbije\n26.08. 2019 Vesti | Srbija\nGradonačelnik Beograda prof. dr Zoran Radojičić rekao je da je pošumljavanje jedan od osnovnih načina adaptacije glavnog grada na klimatske promene sa ciljem da Beograd bude što zdraviji i zeleniji grad.\nOn je istakao da Grad u domenu svojih nadležnosti radi na realizaciji projekata adaptacije na klimatske promene pošumljavanjem.\n„S obzirom na sve veći uticaj klimatskih promena na život i rad stanovnika Beograda, Grad radi na realizaciji projekata intezivnijih pošumljavanja.\nOsnovna namena ovogodišnjeg pošumljavanja je zaštita od poplava, stabilizacija podzemnih voda, vetro zaštini pojas sa leve strane reke Dunav kao i popuna postojećih ugroženih drvoreda na teritoriji Grada“, rekao je Radojičić.\nGradonačelnik kaže da je ukupna vrednost aktivnosti pošumljavanja i sadnje drvorednih stabala u 2019. godini oko 75 miliona dinara.\n„Do sada, u fazi prolećnog pošumljavanja pošumljeno je preko 20 hektara, a izvršena je priprema terena u priobalju reke Save radi zaštite od poplava na oko 15 hektara. Samo u okviru popune ugroženih drvoreda u Beogradu je zasađeno 412 novih drvorednih stabala, dok je od početka 2018. Beograd bogatiji za oko 3.000 novih sadnica“, precizirao je on i dodao da pošumljavanjem grada se smanjuje efekat urbanog toplotnog ostrva, koji je najviše izražen u toku letnjih meseci kada su klima uređaji stalno uključeni. Drveće apsorubuje toplotnu sunčevu energiju i na taj način umanjuje temperaturu u letnjim mesecima.\nPrema njegovim rečima Beograd vodi računa o svojim prirodnim dobrima koja daju „pluća” našoj prestonici.\n„Grad Beograd izdvaja oko 144 miliona dinara na zaštitu Kosmaja, Zvezdarske šume, Košutnjaka i drugih prirodnih dobara“, istakao je Radojičić i objasnio da zaštita podrazumeva obnavljanje drvoreda, košenje, održavanje mobilijara i obeležavanje drveća, te se tako doprinosi zdravijem životu u prestonici.\nGradonačelnik podseća da je u ovom trenutku oko 15 odsto teritorija grada pokriveno zelenim površinama i da je plan da ih do 2025. godine bude čak za 10 odsto više, što znači da će oko 25 odsto teritorije glavnog grada buti pokriveno zelenim površinama.\nGradonačelnik Beograda najavljuje da će se Beograd kandidovati za Zelenu prestonicu Evrope.\n„Posebno me raduje činjenica da Grad Beograd priprema kandidaturu za nagradu Zelene prestonice Evrope 2022. godine. Reč je o prestižnoj nagradi koju dodeljuje Evropska Komisija, a prethodni dobitnici su bili između ostalih Helsinki, Hamburg i Ljubljana.\nTrenutni cilj nam je da uđemo u finale ovog takmičenja kako bi kao finalisti ušli u mrežu zelenih gradova Evrope i kroz saradnju sa tim gradovima primenili najbolje prakse i kod nas u Beogradu.\nNadamo se da ćemo posvećenim radom i konkretnim i vidljivim rezultatima kroz par godina uspeti da ponesemo ovu značajnu titulu“, istakao je gradonačelnik i dodao da će razvoj Beograda kao zelenog grada doprineti boljem i zdravijem životu svih građana prestonice.


2020 – Page 14 – Sportski savez Beograda\nPočetna2020 (Page 14)\nNORVEŠKA – SRBIJA BEZ PRISUSTVA PUBLIKE\nPredstojeći meč polufinala Divizije C Lige nacija, između Norveške i Srbije, odigraće se bez prisustva publike! Ovo je odluka Fudbalskog saveza Norveške posle onoga sa čime se ta zemlja, ali i sve ostale evropske države, suočava kada se radi o koronavirusu. Borba protiv ovog virusa\nSrbija je poražena od Španije (13:11) u četvrtfinalu evropskog dela Svetske lige i tako ispala iz ovog takmičenja. Pobeda evropskog vicešampiona je potpuno zaslužena. Mirnom igrom Španci su materijalizovali prednost u kvalitetu jer je Srbija igrala bez D.Pijetlovića, Prlainovića, B.Mitrovića, Ranđelovića, S.Rašovića i Aleksića koji\nŠirenje koronavirusa se sve više odražava na sportske događaje širom planete. Svetska streljačka federacija (ISSF) je takođe napravila značajne izmene u kalendaru takmičenja. Svetski kup u Nju Delhiju je odložen, a Predolimpijski turnir u Tokiju otkazan. Svetski kup u Nju Delhiju trebalo je da bude\nU utorak u 18 časova na bazenu "25.maj Milan Gale Muškatirović" meč četvrtfinala evropskog dela Svetske lige odigraće Srbija i Španija. Evropski vicešampion je najavio dolazak u najjačem sastavu. David Martin dovodi isti tim koji je u Budimpešti stigao do srebra a na tom putu\n“ORLOVI” SA SLOVENCIMA ZA SP 2021\nReprezentacija Srbije igraće sa selekcijom Slovenije u baražu za Svetsko prvenstvo 2021 u Egiptu, odlučeno je žrebom u Beču. "Orlovi" će se u dva meča u junu nameriti na trenutno četvrtu reprezentaciju Evrope sa takmičenja završenog u januaru. Švajcarska-Island Izrael / Letonija -Portugal Češka Republika i Crna Gora Švedska-Turska\nLiga i Kup Beograda približavaju se kraju. Na strelištu Novog Beograda – Ušće održano je peto kolo u oba takmičenja. Po deset najboljih u svakoj disciplini u Kupu Beograda, na osnovu bodova iz pet kola, plasirali su se za finale , koje će biti održano\nJuniorska reprezentacija Srbije osvojila je ukupno 15 medalja: jednu zlatnu, deset srebrnih i četiri bronzane na premijeri novog takmičenja „Šestomeča“ koji je održan u subotu 07.marta u Istanbulu. Naši atletičari takmičili su se sa ekipama Turske, Ukrajine, Francuske, Belorusije i Kazahstana. U ukupnom plasmana Srbija\nDimitrije Grgić (Akademac) i Teodora Vukojević („Čika Mata“) najuspešniji su učesnici Seniorskog prvenstva Srbije vazdušnim oružjem, koje je danas završeno u hali „Breza“ u Gornjem Milanovcu. Oboje su osvojili po dve zlatne medalje. Grgić je danas trijumfovao vazdušnim pištoljem u pojedinačnoj konkurenciji i tako u\nMILANA SIMIĆ TRIJUMFOVALA U PRVOM KOLU SVETSKE TURNEJE U TARGET SPRINTU\nMilana Simić, članica novosadskog kluba Biatlon, osvojila je zlatnu medalju u ženskoj seniorskoj konkurenciji na prvom kolu Svetske turneje ISSF (Svetska streljačka federacija) u target sprintu održanom krajem februara u Kairu, glavnom gradu Egipta. Simićeva je, sa trenerom Miroslavom Šegrtom, bila jedina predstavnica Evrope u\nKADETI DOBILI RIVALE NA EP 2020\nKadetska reprezentacija Srbije dobila je rivale na Evropskom prvenstvu koje će se od 13. do 23. avgusta održati u slovenačkom Celju. "Orlići" će se naći u grupi sa selekcijama Slovenije, Islanda i Italije. Po dve najbolje plasirane selekcije iz svake grupe formiraće po dve grupe


Konfederacija sindikata RS ne odustaje od apelacije Ustavnom sudu RS: Vlada RS spremna da “Ljubiju” proda bilo kome\nApelacija je već spremna i Ustavnom sudu RS će biti upućena nakon srpske Nove godine, poručuje predsednik Konfederacije sindikata RS Željko Tepavčević.\nNema razloga da odustanemo od svojih zahteva. Kada je u pitanju Rudnik železne rude “Ljubija”, Vlada RS od samog početka nije postupala u skladu za Ustavnom i zakonima RS – rekao je Tepavčević za Srpskainfo.\nPodsećamo, još 3. decembra Konfederacija sinikata RS je najavila da će od Ustavnog suda zatražiti ocenu ustavnosti i zakonitosti odluke Vlade RS da skine RŽR “Ljubija” sa liste strateških preduzeća u Srpskoj, a potom i svih drugih akata utemeljenih na toj odluci, uključujući i odluku o prodaji akcija “Ljubije” na berzi.\nNe bih se upuštao u detalje, kojima se bavi tim naših pravnika, ali očigledno je da Vlada RS nije birala sredstva da bi svoju nameru da “Ljubiju” proda bilo kome i po svaku cenu sprovela u delo. Kad im to nije uspelo na Narodnoj skupštini RS, “Ljubija” je skinuta sa liste strateških preduzeća. Ta je odluka pogubna po interese RS, ali je omogućila da se u prodaji RŽR zaobiđe skupština – kaže Tepavčević.\nPredsednik KS RS priznaje da je motiv Konfederacije sindikata da se umeša u ovu priču zaštita radničkih prava i strah za radna mesta u kompaniji “Arceor Mital Prijedor”, koja se jedina u ovoj regiji bavi rudarenjem. Sindikalna organizacija “Mitala” je članica Konfederacije.\nI za širu zajednicu je jako bitno da RŽR “Ljubija” preuzme neko ko će se baviti rudarstvom, odnosno eksploatacijom železne rude, ali u uslovima za prodaju to se od kupca akcija ne traži. Naprotiv, kako je nedavno rekao i sam premijer Radovan Višković, onaj ko kupi “Ljubiju”, ako hoće, može da se bavi i poljoprivrednom - kaže Tepavčević.\nU maju 2017. je Narodna skupština RS odbila predlog Vlade RS da proda 64,99 odsto državnih akcija RŽR “Ljubija” za 92 miliona KM kompaniji “Izrael investment grupa”. Presudni su bili glasovi DNS-a, koji je, iako deo vladajuće koalicije, glasao protiv predloga Vlade RS. Rasprava u skupštini je praćena protestom radnika “Arcelor Mital Prijedor”.\nNakon toga je Vlada RS skinula “Ljubiju” sa liste strateških preduzeća, a Investiciono razvojna banka RS je donela odluku za prodaju akcija na Banjalučkoj berzi. Aukcija je zakazana za 17. decembar 2018., pa potom odložena za 30. januar 2019. godine, jer su, kako je navedeno, “zainteresovani” tražli dodatno vreme za pripremu tenderske dokumentacije. U medijima se spekulisalo da je aukcija odložena na zahtev “Izrael investment grupe” .\nTepavčević tvrdi da su radnici “Arcelor Mital Prijedor” s pravom strahuju da će ostati bez radnih mesta, jer ova kompanija, kako tvrdi, može poslužiti kao primer poštovanaj radničkih prava. Zaposleni imaju redovne plate, koje ne zaostaju za platama zaposlenih u “Elektroprivredi”, redovno im se uplaćuju i doprinosi, a dobijaju čak i regres. Predstvnici “Arcelor Mital Prijedor” još nisu otkrili da li će njihov osnivač, najveći svetski proizvođač čelika sa sedištem u Londonu, učestvovati u aukciji za prodaju akcija “Ljubije”.\nVlada Srpske odlučuje o POSKUPLJENJU STRUJE za privrednike\nOSUMNJIČENI ZA UTAJU POREZA Nezakonito zaradili milion KM na prodaji traktora u RS


Jača građanski aktivizam | TV KANAL 9 NOVI SAD\nNaslovna EMISIJE Jača građanski aktivizam\nJača građanski aktivizam\nVIDEO K9: U uslovima kakvi postoje danas u našem društvu nije neobično jačanje građanskog aktivizma, jer je to ponekad jedini preostali način borbe građana za ostvarenje nekog svog cilja, rekao je u našoj emisiji Otvoreni ekran građanski aktivista Novi Nebojša Milenković.\nProšla godina bila je među najgorim do sada iz više razloga, ocenio je građanski aktivista Nebojša Milenković, a da bi ova 2021. bila bolja od prethodne, građani bi morali da shvate da su oni, kako je rekao, deoničari ovog društva i države koja pripada njima.\nGrađanski aktivizam poslednjih godina jača u Srbiji, jer su ljudi svesni da nema mnogo koristi od pozicije i opozicije koje praktično i ne postoje, smatra Milenković.\nJačanje građanskog aktivizma, smatra Milenković, ne čudi u ovakvim uslovima, kako je rekao, destruktivne vlasti i nesposobne opozicije.\nGrad pripada njegovim građanima koji su, istakao je Milenković, nosioci njegovog suvereniteta i imaju pravo i moralnu obavezu da štite ono što smatraju da su njegova obeležja i da se bore za dostojanstvene uslove življenja u svom okruženju.\nPrethodni tekstPodrška etničkoj raznolikosti\nSledeći tekstNajjača ekipa STK “Novi Sad” do sada


Džabarov o izjavi Bajdena: Nijedan političar na tom nivou ne može sebi priuštiti takve stvari | BL Portal\nDžabarov o izjavi Bajdena: Nijedan političar na tom nivou ne može sebi priuštiti takve stvari\n17. Marta 2021. 17:21\nKomentari predsjednika SAD Džozefa Bajdena o predsjedniku Rusije Vladimiru Putinu nisu prihvatljivi i takve izjave ne priliče nijednom političaru, pogotovo na takvoj funkciji, izjavio je zamjenik predsjedavajućeg Komisiji za spoljna pitanja u Savjetu Ruske Federacije Vladimir Džabarov.\nOn je za TASS prokomentarisao izjavu Bajdena da je Putin “ubica” i da će “platiti za miješanje u prošlogodišnje predsjedničke izbore u SAD”.\nBajden rekao da Putina smatra ubicom: Čeka se reakcija ruskog lidera\nKada se radi o optužbama o navodnom miješanju Rusije u predsjedničke izbore u SAD, Džabarov je naveo da bi vlasti u Vašingtonu trebale više da obrate pažnju na dešavanja u Americi, uz napomenu da su se SAD umiješale gdje god je to bilo moguće, uključujući Bliski istok i Ukrajinu.\nDžabarov je dodao da SAD, osim destruktivnih postupaka, nisu uradile ništa na Bliskom istoku i u Ukrajini.\nTags: Džo Bajden, izjava, Rusija SAD, Vladimir Džabarov\nPlanirana isključenja: Ovih pet naselja sutra neće imati struju\nIzabran dobavljač: Potpisan ugovor za nabavku vakcina sa kompanijom “Medimpex”


Ambasadori za neformalno obrazovanje mladih – YAMNFL\nHomeSvi članci...Ambasadori za neformalno obrazovanje mladih\n7 Maja, 2018\tldadmin\nTrajanje projekta: 05/11/2019 – 04/03/2021\nProjekt podržalo: Federalno ministarstvo kulture i sporta\nUvodna konferencija u svakoj od 11 zemalja partnera projekta (april/travanj, 2020. godine)\nIstraživanje postojećih politika o priznavanju i potvrđivanju neformalnog obrazovanja i uspješne priče mladih (januar/siječanj – mart/ožujak, 2020. godine). Provest će se i drugo istraživanje kako bi se prikupile nadahnjujuće priče mladih koji su zahvaljujući neformalnom obrazovanju izgradili osobni ili profesionalni put, identificirali svoj put i kako su ga uspjeli učiniti važnim za svoju budućnost.\nTrening za mlade ambasadore o neformalnom obrazovanju u Cagliariu / Italija (avgust/kolovoz 2021. godine)\nKreiranje ”Mreže ambasadora za mlade” i online platforme za razmjenu priča i praksi ( oktobar/listopad 2021. godine)\nDrugi sastanak partnera u Mostaru / Bosna i Hercegovina (septembar/rujan, 2021. godine)\nSeminar ambasadora mladih za razmjenu iskustava o job shadowing-u i za razvoj alata za lokalne akcije (septembar/rujan, 2021. godine). Seminar će uključiti 22 ambasadora mladih i 3 pomagača, te pomoćno osoblje, a održat će se u Mostaru / Bosna i Hercegovina.\nJednodnevna konferencija o otvaranju lokalnih Info Point-ova u svakoj partnerskoj zemlji (oktobar / listopad – decembar / prosinac, 2020. godine)\nOtvaranje lokalnih Info Point-ova u svakoj partnerskoj zemlji (oktobar / listopad 2020 – januar / siječanj, 2021. godine)\nLokalne akcije – najmanje 4 po državi, koje će se održati u četiri različita grada, od kojih najmanje jedan uključuje lokalne vlasti, obrazovne institucije i poslovno okruženje (oktobar/listopad, 2021. godine). Ambasadori mladih realizirati će kroz ovu aktivnost najmanje 4 radionice u svakoj partnerskoj zemlji (ukupno 44, u koju je uključeno 100 ljudi po državi).\nRazmjena mladih u Sofiji / Bugarska (decembar/prosinac, 2021. godine)\nFinalni period diseminacije (jun / lipanj – avgust / kolovoz, 2021. godine)\n1.2 Blogovi o NFL-u\nTags: nfl youth


pink.rs | DOM BEZ VODE I STRUJE NOVA JE MISIJA EKIPE HUMANOG SERIJALA “KUĆA OD SRCA”, TV Pink u utorak, 30. oktobra od 22 časa\nBudite u utorak, 30. oktobra, od 22 časa uz televiziju Pink.\nHumanost ekipe serijala emisija “Kuća od srca” ponovo je na delu, predvođena tandemom Žarko Lazić – Jelena Matijašević, a gledamo ih utorkom od 22 časa na TV Pink. Ovoga puta oni su se našli u Kovinu, jer tamo je višečlana porodica Arsić kojoj treba pomoći.\nLoši porodični odnosi i nehumani uslovi stanovanja koji prete da ugroze zdravlje Arsićima, predstavljaće pravi izazov za ekipu serijala.\n- Kad nema struje upalimo sveću ili lampu na gas – s mukom govori glava porodice, dok ostali članovi konstatuju da im osim struje, nedostaje i voda i da kuća ima rupe kroz koje im ulazi vetar i hladnoća.\nPored nesloge u porodici, Arsići su pre nekoliko godina doživeli tešku tragediju. To patnja je, uz nemaštinu i glad, njihova svaodnevnica.\nZato će ekipa “Kuća od srca” uz pomoć prijatelja velikog srca pokušati da i Arsićima vrati veru u život i ljude i da njihovoj deci obezbede uslove koji će omogućiti pravilan razvoj i srećno detinjstvo. Naravno, kao i na svakom gradilištu, neočekivane situacije i nepremostive prepreke uvek su prisutne, pa je neizvesnos neminovna, ali nada nikada ne nestaje.\nHoće li ekipa emisije "Kuća od srca" ispuniti njihova očekivanja i učiniti im život lepšim i boljim, saznajte u novoj epizodi pete sezone, koja je na programu TV Pink u utorak, 30. oktobra od 22 časa.


“Unutrašnja svetla” pozorišta PATOS za smederevske srednjoškolce - SDPlus\n“Unutrašnja svetla” pozorišta PATOS za smederevske srednjoškolce\n16/01/2019 17/01/2019 sdplus.rs\nPozorište PATOS otvara godinu sa novim projektom, pod nazivom „Upali unutrašnja svetla“. Tokom januara, u saradnji sa srednjim školama, ovo pozorište realizuje umetničke aktivnosti koje se spremaju od strane mladih za mlade i izvode direktno u njihovim školama. PATOS će besplatno izvesti u svim srednjim školama u Smederevu predstavu „Unutrašnja svetla“, reditelja Vladislava Nešića, koja publici približava životna iskustva slepih i slabovidih osoba kroz inovativan pristup „Teatra zatvorenih očiju“. Ovo je pionirski scenski koncept pozorišta PATOS, u kome publika gleda predstavu sa povezima i biva njen direktan učesnik.\nPredstava izvedena ovom metodologijom dodatno utiče na subjektivni doživljaj gledaoca, pospešujući intezivan osećaj empatije kod njega. Ideja projekta je da se kod srednjoškolaca, kroz umetničke programe u njihovim školama, razvije empatija prema osobama sa invaliditetom, ali i podstakne promišljanje različitosti kao date prirodne vrednosti. Predstavu „Unutrašnja svetla“, PATOS će inače ove godine u junu izvesti za publiku u Parizu u Kulturnom centru Srbije.Omladinski volonterski projekat „Upali unutrašnja svetla“ sprovodi pozorište PATOS uz podršku Resurs centra „Omladina JAZAS-a Požarevac” u okviru projekta „MLADI SU ZAKON – Braničevski i Podunavski okrug“, a finansira Ministarstvo omladine i sporta.\nU Prihvatilištu za odrasle u Smederevu 36 korisnika


Paragraf - Arhiva pravnih i ekonomskih vijesti na dan 02.08.2021.\nNARODNA SKUPŠTINA RS: Usvojen Zakon o neprimjenjivanju odluke visokog predstavnika i Zakon o dopuni Krivičnog zakonika\nNarodna skupština Republike Srpske usvojila je na 20. posebnoj sjednici Zakon o neprimjenjivanju odluke visokog predstavnika koja se donosi na Zakon o dopuni Krivičnog zakona Bosne i Hercegovine, uz jedan amandman koji je postao sastavni dio Zakona, i Zakon o dopuni Krivičnog zakonika Republike Srpske.\nZAKON O CARINSKOJ POLITICI U BIH: "Carina bez papira" tek od 2022. godine\nIako je planirano da primjena Zakona o carinskoj politici u Bosni i Hercegovini ("Sl. glasnik BiH", br. 58/2015), a samim tim i "carine bez papira", odnosno NCTS sistema, počne 1. avgusta, odlukom Savjeta ministara BiH taj rok je pomjeren na 1. januar 2022. godine.\nNACRT ZAKONA O DRUŠTVENOM PREDUZETNIŠTVU RS: Sprovedena javna rasprava o Nacrtu zakona\nMinistarstvo privrede i preduzetništva održalo je, 30.07.2021. godine u Administrativnom centaru Vlade Republike Srpske u Banjoj Luci, javnu raspravu o Nacrtu zakona o društvenom preduzetništvu Republike Srpske.\nJAVNE KONSULTACIJE O PREDNACRTU ZAKONA O OBNOVLJIVIM IZVORIMA ENERGIJE: Rok za sugestije 6. avgust 2021. godine\nU skladu sa tačkom 4 Smjernica za postupanje republičkih organa uprave o učešću javnosti i konsultacijama u izradi zakona ("Sl. glasnik RS", br. 123/2008 i 73/2012), Ministarstvo energetike i rudarstva, u cilju obavljanja javnih konsultacija, poziva zainteresovana lica da dostave komentare i sugestije na Prednacrt zakona o obnovljivim izvorima energije.\nEU: Javni dug evrozone porastao na 100,5 posto BDP-a\nJavni dug evrozone premašio je u prvom tromjesečju 2021. godine nivo od 100 procenata bruto domaćeg proizvoda (BDP) prvi put ikada.


Miloje se nada pobedi u Baru - Sportske.net\nMiloje se nada pobedi u Baru\nTrener Mega Bemaksa Dejan Milojević rekao je danas da je njegova ekipa u usponu forme i da se nada da će pobedom u predstojećoj utakmici protiv Mornara u ABA ligizavršiti 2017. godinu.\nMilojević: "Ovo je model kako treba da igramo"Sukob u "Pinkiju" - Srećom pa Pero nije reagovao, evo ko bi izvukao najdeblji kraj!"Delije" o koškanju - Evo šta ih raduje! (TVITOVI)Maraton u "Pinkiju", umalo tuča... Na kraju pobeda Zvezde!Zvezda vodi, "Delije" strahuju hoće li se meč završiti! (TVITOVI)\nKošarkaši Mege poslednju utakmicu u 2017. godini igraju u subotu od 17 časova protiv Mornara u Baru, reč je o meču 14. kola ABA lige.\n"U subotu nas očekuje važan meč protiv Mornara koji je kvalitetan tim sa nekoliko veoma iskusnih igrača. U dobroj su formi, pobedili su na gostovanju Partizan i MZT i odigrali odličan meč sa Zvezdom. Mi smo u usponu forme, dobro treniramo i igramo bolje. Imali smo neke tesne poraze bez kojih bi naša pozicija na tabeli bila bolja", rekao je Milojević za klupski sajt.\n"Verujem da će ova ekipa nastaviti da raste i da će pobede doći. Nadam se da će prva u nizu biti upravo ova u Baru da na pravi način zaključimo 2017. godinu", dodao je Milojević.\nMilojević neće moći da računa na povređene Nikolu Miškovića, Ognjena Čarapića, Petra Aranitovića i Predraga Samardžiskog.\nPlejmejker Mege Mihailo Jovičić rekao je da se ekipa dobro pripremila za predstojeću utakmicu.\n"Očekuje nas izuzetno važna utakmica u Baru. Mornar je veoma kvalitetna ekipa sa odličnim igračima na spoljnim pozicijama i (Urošem) Lukovićem na centru koji ove sezone igra veoma dobro. Dobro smo se pripremili za ovaj meč i verujem da možemo da se nadamo pobedi za kraj godine ako odigramo kao što znamo u odbrani", naveo je on.\nPosle 13 kola Mega ima skor od četiri pobede i devet poraza, dok je Mornar ostvario dve pobede više.


Objavljeno: 16.03.2013, 14:48:55\nKruševac - više turista, ali kapaciteti neiskorišćeni\nBroj turista u Kruševcu porastao je za oko 6.000 u protekloj deceniji, a ukoliko bi se iskoristili svi potencijali koje ovaj grad ima, posećenost bi mogla biti znatno bolja.\nObjavljeno: 16.03.2013, 10:14:56\nNajveće učešće u izvozu imaju drumska vozila\nOd ukupno 882,1 milion dolara, kolika je bila vrednost januarskog izvoza iz Srbije, najveće učešće zauzimaju drumska vozila, na kojima smo zaradili 116,1 milion dolara...\nObjavljeno: 15.03.2013, 15:44:49\nZakon o zaštiti potrošača u Srbiji biće revidiran do kraja 2013. godine, najavio je danas državni sekretar u Ministarstvu spoljne i unutrašnje trgovine i telekomunikacija Dragovan Milićević.\nObjavljeno: 15.03.2013, 12:09:08\nMeđunarodni sajam kamena i prateće industrije STONEEXPO 05 - biće održan u Kragujevcu od 21. do 24. marta, u organizaciji Udruženja "Kamen Srbije" i "Šumadija sajma".\nObjavljeno: 14.03.2013, 19:00:13\nMinistarstvo građevine i urbanizma obezbedilo je 21,5 miliona dinara za početak realizacije projekta izgradnje crpne stanice "Centar" u Zrenjaninu, saopštio je danas v. d. direktora Javnog komunalnog preduzeća ...\nObjavljeno: 14.03.2013, 18:09:25\nNa vanrednoj sednici Skupštine akcionara Novosadskog sajma danas je smenjen dosadašnji direktor te sajamske kuće Goran Vasić, a na tu dužnost je izabran Dragan Lukač koji je do sada bio na funkciji predsednika Regionalne privredne komore Novi Sad.\nObjavljeno: 14.03.2013, 17:55:12\nPutari nezadovoljni, Vlada usvojila program isplate budžeta\nSamostalni sindikat putara Srbije upozorio je da se zbog nedostatka sredstava u budžetu ova privredna delatnost nalazi pred kolapsom, a u Vladi Srbije Tanjugu je rečeno da je na današnjoj sednici usvojen program o korišćenju...


13-08-2019 14:38 Svet Region\n"Puta u NATO nema. Mi smo vezani za Srbiju u tom pogledu. Ako Srbija za sto godina uđe u NATO i mi ćemo. Ako Srbija za 300 godina ne uđe u NATO, nećemo ni mi, sve dok ja i moja politička opcija rukovodimo time. Partnerstvo za mir i IPAP, to je sasvim dovoljno, pa ako ne valja NATO, nek se povuku iz toga", naglasio je Dodik.\n„BiH neće predati Briselu ANP, nigde ne piše da hoće, u sporazumu ne piše ništa. Svako tumači kako hoće, ali Vuk Karadžić je rekao 'čitajte kako piše, razumite kako je napisano'", ponavlja Dodik.\nUpitan kako komentariše izjavu Danijela Servera, koji je rekao da se Dodik ne protivi toliko putu ka NATO, koliko želi da udovolji svojim moskovskim finansijerima, Dodik odgovara da je Server "jedan obični se..nja koji dobija pare od muslimana".\nUpitan o najavi Željka Komšića da će sednicu Predsedništva BiH sazvati tek kada bude prihvaćen ANP koji bi zatim bio upućen u sjedište NATO u Briselu, Dodik kaže da su opstrukcije moguće i da sporazum nije obavezujući za nekoga ko nije potpisnik.\n„Videćemo, opstrukcije su moguće. Nije ovo sporazum obavezujući za nekoga ko nije potpisnik, ovde su potpisnice tri političke partije koje su izborni pobednici kod svojih naroda", rekao je Dodik.\nTo znači da će se RS povući iz Sporazuma o oružanim snagama, da će povući svoju saglasnost na formiranje indirektnih poreza, odbaciti rad suda i tužilaštva, kao i rad SIPE (Državne agencije za istrage i zaštitu) na svojoj teritoriji i dovesti u pitanje sve nadležnosti koje su prenete na nivo BiH.\n"Oteli su nam 83 nadležnosti i preneli na nivo BiH, sve ćemo dovesti u pitanje i zadužiti vladu i druge stručne institucije da nam dostave predloge akata koji će ići da se sve ono što je mimo Ustava u BiH ovde eliminiše i zabrani", rekao je Dodik i podsetio da Ustav precizno navodi da entitetima pripadaju sve dužnosti i državne funkcije i ovlašćenja koja nisu Ustavom izričito data BiH.\n"Ja sam spreman da poštujem ovaj sporazum, da uđemo u Savet ministara, da radimo na evropskim integracijama, da sarađujemo sa NATO na ovim pitanjima, čuvamo mir zajedno… Ako traže 50 ljudi za Avganistan, da kažemo da ima nekih koji hoće da zarade pet hiljada dolara mesečno, pa da idu… Ali, izvinite, više neće moći da dolaze u škole, da pričaju kako NATO nema alternativu", ističe Dodik.\nPročitajte OVDE i kakve će mere preduzeti Dodik i zašto.


Novi Sad ukida narodnjake | Kaleidoskop\nNovi Sad ukida narodnjake\nU Novom Sadu, klasična muzika nije više rezervisana samo za koncertne dvorane. Dela najvećih kompozitora Novosađani će moći da čuju svakodnevno na javnim mestima kao deo kampanje "Klasika svaki dan" festivala Dunavska sonata.\nCilj Dunavske sonate je promovisanje klasične muzke u svakodnevnim situacijama, kako bi što veći broj ljudi svakoga dana dolazio u kontakt i upoznavao se sa ovom umetnošću.\nAkciju je prvi podržao Festival UKUSA-knjige, kafe i čokolade, koji je ove godine po prvi put održan u Novom Sadu, a u organizaciji Udruženja Edukom. Na Festivalu Ukusa u SKCNS Fabrika, predstavljen je i deo najtalentovanijih muzičara koji su se prijavili za Dunavsku Sonatu.\nNaučno je dokazano da slušanje klasične muzike pozitivno utiče na mentalno i fizičko zdravlje i podstiče razvoj kreativnosti. U istraživanjima sprovedenim u Austriji i Ujedninjenom kraljevstvu, otkriveno je da izvođenje klasične muzike na javnom prostoru smanjuje stopu kriminaliteta i učvršćuje međuljudske odnose sugrađana.\nPročitajte još: Muzika koja leči sve bolesti ooga sveta


Masivne vojne vježbe na granici Južne sa Sjevernom Korejom\nManevri - americki borbeni avionixManevri - americki borbeni avioni\nAmerički i južnokorejski borbeni avioni su ispaljivali rakete i ispuštali bombe na lažne mete u blizini sjeverno korejske granice , što predstavlja medju najvećim vojnim manevrima na tom području od korejskog rata do danas.\nAMerički tenkovi i helikopteri Apache su udarali po metama u Pocheonu, a oko dvije hiljade paratroopera i južno korejskih borbenih trupa su u blizini izvodili vježbe.\nDva će saveznika posebno otpočeti trodnevne pomorske vježbe sutra u Žutom moru. Na nosaču aviona USS George Washington je i jedna posebna borbena grupa koja će sudjelovati u manevrima.\nPočetkom ove nedjelje je vlada u Pjong Jangu ove vježbe opisala kao dio plana da se konačno izvrši invazija na Sjevernu Koreju, što pogoršava cijelu situaciju.


Svako će moći da glasa gdje hoće?\nNaslovnica Sjeverni Sandžak Novi Pazar Svako će moći da glasa gdje hoće?\nSjeverni Sandžak – Ministar za ljudska i manjinska prava, državnu upravu i lokalnu samoupravu Milan Marković izjavio je danas da će, ukoliko se ne desi nešto nepredviđeno do izbora, biti završen jedinstveni birački spisak, kojim se omogućuje da građani biraju mjesto na kom će glasati.\n“Vrlo intenzivno se radi na završetku tog velikog posla uspostavljanja jedinstvenog biračkog spiska kao elektronske baze podataka. Naravno biće korišćen za izbore ukoliko se ne desi nešto nepredviđeno”, kazao je Marković agenciji Beta.\nOn je naveo da je taj sistem trenutno u fazi provere odnosno da se “napada” različitim metodama, jer je cilj da izdrži tri puta veće opterećenje u odnosu na realno očekivanje u momentu njegovog najvišeg angažovanja, a to je mjesec dana pred izbore.\n“Sada je već izvesno da ćemo imati izbore sa tim spiskom, izvesno je da će građani moći da biraju gdje će glasati i da zahvaljujući tome nećemo gledati vozove i autobuse na dan izbora. Biće detektovano i u dobroj meri očišćeno preko milion grešaka koje sada postoje u jedinstvenom biračkom spisku”, kazao je ministar.\nPrema njegovim riječima, taj posao kasni šest mjeseci greškom izvođača, koja je kako je kazao djelimično i opravdana, a i kašnjenje “može da se razume, ako se ima u vidu činjenica da 20 godina postoji višestranački sistem u Srbiji, a da niko nije uradio jedinstveni birački spisak”.\n“Naplatili smo izvđačima penale za kašnjenje koje smo mogli po zakonu, ali bi promena izvođača u ovom momentu značila porekid rada, pa se na to nismo odlučili”, dodao je Marković.\nOn je naveo da je dosadašnja praksa bila da općine izbornoj komisiji dostavljaju spiskove i da su se pojavljivale ogromne greške.\n“U nekoj evidenciji je ispadalo da imamo 9 miliona birača odnosno punoletnih građana”, rekao je Marković i naveo da se pri izboru izvođača rukovodilo i ponuđenom cijenom koja je bila deset do 15 puta manja kod izabranog konzorcijuma u odnosu na drugog ponuđača Poštu Srbije.\nTaj konzorcijum, koji je dobio posao, čine Telekom, Privredna komora Srbije i Komtrejd.\nMarković je istakao i da će Srbija primjenom jedinstvenog biračkog spiska da se svrsta u red savremenih demokratskih zemalja.


Crnogorska opozicija u poseti Državnoj dumi Rusije - 02.12.2016, Sputnik Srbija\nPotpredsednik ruske Dume Petar Tolstoj u razgovoru sa čelnicima Demokratskog fronta negirao je bilo kakvo učešće i povezanost države Rusije sa bilo kakvim... 02.12.2016, Sputnik Srbija\n19:08 02.12.2016 (Osveženo: 03:40 26.08.2021)\nLideri DF-a Andrija Mandić i Milan Knežević borave u zvaničnoj posjeti Rusiji, gde su se danas sastali sa Tolstojem.\n„Zahvaljujući liderima DF-a za posetu, Tolstoj je negirao bilo kakvo učešće i povezanost države Rusije sa bilo kakvim nedozvoljenim aktivnostima u Crnoj Gori, posebno naglasivši da Rusija predvodi globalnu borbu protiv terorizma, ulažući ogromne vojne, ekonomske i ljudske resurse u tu borbu“, saopšteno je iz DF-a.\nTolstoj je podsetio da su političari iz DF-a početkom godine dobili snažnu podršku od tadašnjeg rukovodsta Dume, predvođenog Sergejom Nariškinim, i dodao da će novi saziv i novo rukovodstvo Dume imati isti odnos prema DF-u, te da Mandića i Kneževića smatraju za iskrene prijatelje.\n„Rusija nikad nije izdala niti će izdati svoje saveznike“, poručio je Tolstoj.\nMandić je potpredsednika Dume upoznao o aktuelnoj društveno-političkoj situaciji u Crnoj Gori, istakavši da izbori 16. oktobra nisu održani u demokratskom ambijentu.\nKnežević je, govoreći o nedavno završenim izborima, upoznao Tolstoja sa kampanjom DF-a i političkim programom baziranim na organizovanju referenduma o članstvu Crne Gore u NATO-u, ukidanju sankcija Rusiji i povlačenju odluke o priznanju samoproglašenog Kosova.\nLideri DF-a su od Tolstoja zatražili podršku u rasvetljavanju svih činjenica vezanih za takozvani državni udar, posebno zbog pisanja u medijima da su glavni organizatori dvojica Rusa koji su navodno pripadnici bezbednosnih struktura, navodi se u saopštenju.


Mihajlović: Rekonstrukcija topionice Čukaru Peki vredna 220 miliona evra, naš prvi zeleni rudnik - Ekonomija - Dnevni list Danas\nPočetna » Ekonomija » Mihajlović: Rekonstrukcija topionice Čukaru Peki vredna 220 miliona evra, naš prvi zeleni rudnik\nMihajlović: Rekonstrukcija topionice Čukaru Peki vredna 220 miliona evra, naš prvi zeleni rudnik\nFoto: Beta/Zoran Petrović/MO\nMinistarka rudarstva i energetike Srbije Zorana Mihajlović obišla je danas budući rudnik bakra i zlata Čukaru Peki kod Bora, koji bi trebalo da bude otvoren u oktobru, kao i radove na rekonstrukciji topionice u koju će biti uloženo 220 miliona evra.\nOna je rekla da će svaki ugovor sa investitorima ubuduće sadržati i deo o zaštiti životne sredine.\n„Uslov o podizanju kvaliteta zdravlja životne sredine moguće je ispuniti samo uz investicije, a ulaganje od 220 miliona evra u rekonstrukciju topionice upravo to znači“, istakla je Mihajlović, saopštilo je njeno Ministarstvo.\nOna je dodala i da ovo strateško partnerstvo znači i veće plate, nova radna mesta, ali i očuvanje životne sredine.\n„Od avgusta će emisija sumpor-dioksida biti u dnevnim i godišnjim granicama, zbog toga je važna rekonstrukcija topionice. Rudarstvo nije samo eksploatacija i prerada rude, već i briga o ljudima koji tu žive i briga o životnoj sredini“, kazala je ona.\nMihajlović je naglasila da će Čukaru Peki biti prvi zeleni rudnik u Srbiji.\n„Zeleni rudnik znači da će koristiti najnovije tehnologije u rudarstvu, to znači da će biti u najvećoj meri digitalizovan. To znači da se Srbija podiže u evropskim i svetskim razmerama, jer ćemo biti drugi proizvođač bakra u Evropi“, izjavila je ona.\nMinistarka je izjavila da kada bude otvoren, početkom oktobra kako se očekuje, ovaj rudnik će postaviti standarde za sve ostale u Srbiji, kao i da je zeleno, održivo rudarstvo osnova razvoja privrede i budućnost.\nGradonačelnik Bora Aleksandar Milikić rekao je da je grad postao veliko gradilište zahvaljujući rudarstvu.\n„Danas Bor uspešno rešava višedecenijske probleme zahvaljujući podršci Vlade, Ministarstva i strateškom partneru, kompaniji ‘Ziđin'“, naveo je Milikić.\nZamenik predsednika kompanije „Ziđin“ Ke Čaojeng, rekao je da je ova kompanija u samom vrhu po proizvodnji bakra u svetu, ali i po zaštiti životne sredine.\n„Ulažemo maksimalan trud da podignemo nivo zaštite životne sredine. Trudićemo se da uz pomoć Vlade i lokalne zajednice doprinesemo povećanju zaposlenosti i boljim uslovima za život“, kazao je on.\nRudnik Čukaru PekiSrbija Ziđin Koper BorZorana MihajlovićBor\nJedno reagovanje na “Mihajlović: Rekonstrukcija topionice Čukaru Peki vredna 220 miliona evra, naš prvi zeleni rudnik”\nMarko Petrović kaže:\n24. jula 2021. u 09.02\nZar Danas nema dopisnika iz Bora? Zašto za ovako važnu temu uzimate tekstove od Bete?


Šume, bistre rijeke, pašnjaci, nadaleko poznati kajmak i sir samo su dio biltena o Sokocu koji je proslijeđen na imejl adrese nekoliko hiljada poslovnih ljudi u regionu.\nSvoje mjesto u projektu skeniranja opština i gradova Srpske, koje je pokrenulo Predstavništvo Srpske u Srbiji s ciljem promocije njihovih potencijala i privlačenja investitora, poslije Trebinja našao je i Sokolac, opština u srcu Romanije, koja i te kako ima čime da se ponosi.\nNačelnik Sokoca Milovan Bjelica kaže da se ova opština konstantno razvija, zahvaljujući prirodnim resursima, geografskom položaju i snazi i znanju mještana, te da je to sredina u kojoj ima životnog optimizma.\n– To potvrđuje činjenica da iz godine u godinu bilježimo sve veću privrednu aktivnost, otvaraju su nova postrojenja, dok postojeća proširuju svoje kapacitete – kazao je Bjelica.\nDodao je da će zahvaljujući svojevrsnoj “ličnoj karti” biti još vidljiviji među turistima i investitorima, što će biti dodatni vjetar u leđa.\nKada je u pitanju ekonomski razvoj opštine, Bjelica izdvaja industrijsku zonu u Podromaniji, koja zadovoljava sve potrebe investitora, jer ima savremeni vodovod, kanalizaciju, elektromrežu i pristupne puteve.\n– Tu se već nalazi određeni broj privrednih subjekata, a jedan dio je u izgradnji. Brzi putevi i aerodrom na Glasincu, koji su planirani u budućnosti, dodatno će povećati vrijednost ove industrijske zone – istakao je Bjelica, dodavši da opština neće stati sa ulaganjem u razvoj sportskih, turističkih, kao i poljoprivrednih kapaciteta.\nPrema njegovim riječima, jedan od značajnijih projekata u narednom periodu je izgradnja gradske kuće, u kojoj će biti smješteno obdanište, konferencijska sala, dio lokalne uprave, turistička organizacija, pozorište, muzej i bioskop.\n– Taj projekat će našoj opštini, ali i samom gradu Istočno Sarajevo dati neprocjenjivu kulturnu i turističku vrijednost. U toku je procedura izbora rješenja, nakon čega ćemo pristupiti izradi kompletnog projekta gradske kuće – naglasio je Bjelica.\nŠef Predstavništva RS u Srbiji Mlađen Cicović kazao je da je Sokolac druga po redu lokalna zajednica koja je dobila svojevrsnu “ličnu kartu”.\n– Što se tiče Sokoca, interesovanje je veliko, dobili smo dosta poziva iz mnogih krajeva Srpske i Srbije – kazao je Cicović i dodao da će, zahvaljujući saradnji sa portalom “eKapija” u ovom projektu, i Gradiška uskoro dobiti “ličnu kartu”.\nCicović je naglasio da su bilteni o lokalnim zajednicama u Srpskoj, osim za saradnju i potencijalna ulaganja, dobar vodič svima koji u RS planiraju odmor, sajmove, edukativne posjete, kongrese i slično.\nMilovan Bjelica kaže da je struja trenutno najveći problem u opštini, jer zbog dotrajalih stubova i električnih vodova često dolazi do prekida i pada napona.\n– Zbog toga privrednici trpe veliku štetu. Obraćali smo se nadležnom preduzeću i obećali su da će u plan za narednu godinu uvrstiti zamjenu stubova i popravku električnih vodova – kazao je Bjelica.


Predsednik Avganistana Ašraf Gani osudio je teroristički napad tokom svadbenog veselja u Kabulu u kome je poginulo više od 60 ljudi.\n"Snažno osuđujem neljudski napad u svadbenoj sali u Kabulu. Moj prioritet sada je pomoći porodicama žrtava ovog varvarskog napada. U ime cele nacije upućujem iskreno saučešće porodicama ubijenih", napisao je Gani na "Tviteru".\nGani je rekao da je sazvao vanredan sastanak na kome će biti razmotreni propusti načinjeni u domenu bezbednosti.\n"Danas je dan žalosti u Avganistanu. Talibani se ne mogu amnestirati od krivice jer oni predstavljaju platformu za teroriste", rekao je Gani.\nU samoubilačkom napadu na svadbenom veselju u većinski šiitskom kvartu Kabula poginula su 63 lica, dok je više od 180 povređeno. Avganistansko Ministarstvo unutrašnjih poslova saopštilo je da je napad izveo bombaš samoubica.\nTalibani su ranije odbacili umešanost u napad, za koji je odgovornost preuzela "Islamska država", podseća TASS.